Shopping Total (Πόρτο Αλέγκρε, Βραζιλία) - Κριτικές\nShopping Total: Εστιατόρια στην περιοχή\nΔραστηριότητες κοντά σε: Shopping Total\nShopping Total, Πόρτο Αλέγκρε - Κριτικές\nΝο 11 από 58 Ψώνια - Πόρτο Αλέγκρε\nAvenida Cristovao Colombo 545 | Bairro Floresta, Πόρτο Αλέγκρε, Πολιτεία του Ρίο Γκράντε Ντο Σουλ 90560-003, Βραζιλία\n51 3018 7000\nΑν ψάχνετε για το φανταχτερό καταστήματα, αυτό δεν είναι το κατάλληλο μέρος για να πάτε! Υπάρχουν πολλά μικρά καταστήματα και μια καλή ποικιλία από εστιατόρια! Σούπερ μάρκετ δεν προσφέρει πολλές επιλογές!\nΕμείς πρώτοι είδαμε στη διαδρομή του λεωφορείου και ήταν πραγματικά ωραίο να δούμε, ένα μεγάλο τζάκι στη βεράντα του τελευταίου ορόφου. Πολλά καταστήματα μέσα στο λειτουργικό σύστημα, με μερικά εστιατόρια. Πολύ καθαρό και άνετο.\nΚοντινά εστιατόριαΔείτε και τα 7.540 κοντινά εστιατόρια\nΔείτε και τα 79 κοντινά ξενοδοχείαΔείτε και τα 7.540 κοντινά εστιατόριαΔείτε και τα 458 κοντινά αξιοθέατα\nΛάβετε γρήγορα απαντήσεις από το προσωπικό του Shopping Total και από προηγούμενους επισκέπτες.


Με τον αγώνα Troodos MTB Marathon συνεχίζεται το Troodos Sports and Fun Festival | Goal News Cy\nΑΛΛΑ ΣΠΟΡΑΛΛΑ ΑΘΛΗΜΑΤΑΜε τον αγώνα Troodos MTB Marathon συνεχίζεται το Troodos Sports and Fun...\nΜε τον αγώνα Troodos MTB Marathon συνεχίζεται το Troodos Sports and Fun Festival\nΣυνεχίζεται αυτή την Κυριακή (17/6) το δεύτερο μέρος του Troodos Sports and Fun Festival, με τον αγώνα ορεινής ποδηλασίας Troodos MTB Marathon. Ο αγώνας είναι ανοικτός για ποδηλάτες όλων των επιπέδων, αφού υπάρχουν τρεις κατηγορίες με διαφορετικές αποστάσεις: Long, Middle και Short.\nΤο γεγονός ότι στον αγώνα Troodos MTB Marathon θα υπάρχουν τρεις κατηγορίες με διαφορετικές αποστάσεις, δίνει τη δυνατότητα σε ποδηλάτες όλων των επιπέδων να συμμετάσχουν και να επιλέξουν την απόσταση που επιθυμούν να διανύσουν. Ο αγώνας είναι επίσης ανοικτός για όλες τις ηλικιακές κατηγορίες.\nΗ κατηγορία Short απευθύνεται κατά κύριο λόγο σε άπειρους ποδηλάτες, οι οποίοι επιθυμούν να δοκιμάσουν τις αντοχές τους απολαμβάνοντας παράλληλα τη μαγευτική διαδρομή του ψηλότερου βουνού της Κύπρου. Οι ποδηλάτες θα διανύσουν 13 χιλιόμετρα περνώντας και μέσα από το δάσος του Τροόδου.\nΗ Medium αποτελείται από 24 χιλιόμετρα ξεκινώντας από την Πλατεία Τροόδους, διέρχεται από το δάσος και το γύρω από το Μονοπάτι Περσεφόνη προς τον Καταρράκτη των Καληδονίων και από εκεί προς τις Πλάτρες για το Φράγμα του Προδρόμου, από όπου θα ξεκινήσει η ανάβαση προς το Τρόοδος για την τελική ευθεία. Όπως γίνεται αντιληπτό, πρόκειται για μία εξαιρετικής ομορφιάς διαδρομή, την οποία θα απολαύσουν όσοι συμμετέχουν.\nΗ δυσκολότερη κατηγορία είναι η Long, η οποία απευθύνεται σε έμπειρους αθλητές ορεινής ποδηλασίας. Εδώ οι αθλητές θα διανύσουν 32 χιλιόμετρα, με συνολικά 1260 μέτρα ανάβασης. Η αφετηρία είναι η Πλατεία Τροόδους, όπου μετά από μερικά χιλιόμετρα θα ξεκινήσει η κατάβαση προς τις Πλάτρες. Από εκεί η διαδρομή περνάει μέσα από το δάσος, προς το Φράγμα του Προδρόμου και από εκεί η ανάβαση στο Τρόοδος.\nΟι εγγραφές είναι ανοικτές για τις τρεις κατηγορίες του Troodos MTB Marathon και οι ενδιαφερόμενοι μπορούν να επισκεφτούν την ιστοσελίδα www.activatecyprus.com για να δηλώσουν συμμετοχή στη διαδρομή της επιλογής τους. Ο αγώνας θα ξεκινήσει στις 10:00 το πρωί της Κυριακή; (17/6). Οι βραβεύσεις των αθλητών θα τελεστούν στις 11:45, στην Πλατεία Τροόδους μπροστά από το Troodos Hotel.


Ένα αληθινά παγκόσμιο γλυκό | Η ΚΑΘΗΜΕΡΙΝΗ\nΈνα αληθινά παγκόσμιο γλυκό\n5 Μαΐου, 2020 05.05.2020 • 09:50\nΤο γενεαλογικό δέντρο της μπριός έχει ρίζες βαθιές και παρακλάδια σε όλο τον κόσμο.\n«Συνέβη στο Café de la Terrasse στη Ζυρίχη, ήμουν εκεί με τα δώδεκα παιδιά μου και φορούσα μια μπριός στο αριστερό μου ρουθούνι». Η παράλογη αυτή φράση ανήκει στον ντανταϊστή Hans Arp και συμπυκνώνει την παντελή απουσία νοήματος που διαπνέει το καλλιτεχνικό αυτό κίνημα των αρχών του 20ού αιώνα. Αλλοπρόσαλλη έναρξη για ένα κείμενο που θέλει να καταπιαστεί με την ιστορία της μπριός, θα το παραδεχτώ. Αλλά τι να πω, με ενέπνευσε η παραδοξότητα της κατάστασης που βιώνουμε, του θλιβερού εγκλεισμού. Ίσως και η αποδεδειγμένη δυσκολία, το ανώφελο του πράγματος, να προσπαθώ να αποδώσω ιθαγένεια σε ένα γλυκό παγκόσμιο, με αμέτρητες παραλλαγές και συγγενείς σε όλο τον κόσμο.\nΚάθε λαός, κάθε κουζίνα έχει το δικό της γλυκό ψωμί με προζύμι ή μαγιά, εμπλουτισμένο με βούτυρο και αυγά, και ακολούθως τη δική της λέξη για να το περιγράψει, να το ορίσει και να το διεκδικήσει ως δικό της. Η γαλλική brioche, το ελληνικό (αλλά και τουρκικό, και αρμενικό) τσουρέκι (η λέξη φαίνεται ότι προέρχεται από το τουρκικό «çörek» – οι Αρμένιοι το λένε «cheoreg»), η τσεχική χριστουγεννιάτικη πλεξούδα va΄nocˇka με σταφίδες και αμύγδαλα, το πολωνικό babka και το makowiec, γεμιστό με παπαρουνόσπορο ή καρύδια –που με άλλο όνομα συναντάμε επίσης στην Ουγγαρία και σε άλλες χώρες της κεντρικής Ευρώπης–, τα εγγλέζικα hot cross buns, τα εβραϊκά challah, το ρουμανικό pasca, το kubaneh της Συρίας και της Υεμένης, η ιταλική colomba di Pasqua σε σχήμα περιστεριού, τα σιτσιλιάνικα ψωμάκια brioche col tuppo, είναι όλα παρόμοιες ζύμες. Αν συμπεριλάβουμε το panettone και το pandoro και ένα σωρό άλλα τελετουργικά, εορταστικά ψωμιά με παρόμοια υλικά σε άλλη αναλογία, πραγματικά η λίστα δεν έχει τέλος. Δύσκολο να βρεις τον μίτο στον λαβύρινθο της ιστορίας της γεύσης. Ποιο προηγήθηκε, πού, πώς;\nΑυτή η αταξία του γενεαλογικού δέντρου της μπριός είναι εξαιρετικά ενδιαφέρουσα. Ας μείνουμε όμως στη Γαλλία και ας βάλουμε τα πράγματα σε μια τάξη με τη βοήθεια της γλωσσολογίας. Η λέξη «μπριός» πρωτοεμφανίζεται στον γραπτό λόγο το 1404. Η ετυμολογία της είναι υπό διαπραγμάτευση, η επικρατέστερη όμως θεωρία λέει ότι προέρχεται από τη νορμανδική λέξη «brier», διαλεκτικό τύπο του ρήματος «broyer», που σημαίνει «σπάω». Η εννοιολογική σύνδεση με την μπριός, αν και κάπως ασαφής, έχει μάλλον να κάνει με το διεξοδικό ζύμωμα που απαιτεί η ζύμη, διαδικασία που «σπάει» τη γλουτένη του αλευριού. Κάποιοι λένε ότι χρησιμοποιούσαν κι ένα ξύλινο εργαλείο για το ζύμωμα, που λεγόταν «brie». Λόγω της νορμανδικής προέλευσης της λέξης, θεωρείται πιθανό η μπριός να γεννήθηκε στη Νορμανδία, και σε αυτό συνηγορεί το γεγονός ότι η περιοχή φημιζόταν για το βούτυρό της –βασικό συστατικό και παράγων επιτυχίας της μπριός–, ήδη από τον Μεσαίωνα. H πρώτη συνταγή πάντως δημοσιεύεται το 1742, έχει μαγιά μπίρας και μικρή ποσότητα βουτύρου. Από τον 15ο έως τον 18ο αιώνα, η μπριός διαρκώς εμπλουτίζεται με όλο και περισσότερο βούτυρο και άλλα υλικά, φτάνοντας στην πιο πλούσια εκδοχή της την εποχή της βασιλείας του Λουδοβίκου ΙΔ΄, όταν στη συνείδηση όλων έπαψε πια να θεωρείται ψωμί και πέρασε στη σφαίρα των γλυκών. Σήμερα η αναλογία βουτύρου-αλευριού σε μια ζύμη μπριός μπορεί να φτάσει ακόμα και το 9 προς 10, αν και συνήθως κυμαίνεται κοντά στο 1 προς 2.\nΣε όλη τη Γαλλία μέτρησα 37 τύπους μπριός, αν δεν ξεχνώ κανέναν. Η πιο γνωστή είναι η παριζιάνικη, όπου η ζύμη ψήνεται σε μια ειδική βαθιά φόρμα, στενή στο κάτω μέρος και φαρδιά στο χείλος, με ένα μικρότερο στρογγυλό κομμάτι από το ζυμάρι να μπαίνει από πάνω, έτσι που να μοιάζει με κεφάλι, εξ ου και το ονομάζουν «brioche à tête». Η εξίσου δημοφιλής μπριός της Nanterre, στα δυτικά του Παρισιού, είναι μια μακρόστενη φραντζόλα, αποτελούμενη από οκτώ μπαλάκια ζύμης στριμωγμένα σε δύο παράλληλες σειρές, μέσα σε μια μακρόστενη φόρμα του κέικ. Η πασχαλιάτικη brioche Vendéenne από τη Vendée στη δυτική Γαλλία θυμίζει στην όψη το δικό μας τσουρέκι, ωστόσο είναι αρωματισμένη με ρούμι ή ανθόνερο. Τα σκήπτρα όμως της πιο παράξενης μπριός τα κερδίζει σίγουρα αυτή που φτιάχνουν στο χωριό Saint-Pierre d’Albigny προς τιμήν της πολιούχου τους, της Αγίας Αγάθης από τη Σικελία, η οποία μαρτύρησε τον 3ο αι. μ.Χ. Ο έπαρχος Κιντιανός διέταξε τους φρουρούς να της κόψουν τους μαστούς κι εκείνη, θέλοντας να προφυλαχθεί, έβαλε μπροστά το χέρι της κι έτσι κόπηκε κι αυτό. Γι’ αυτό και η μπριός έχει σχήμα χεριού!\nΝεκρή φύση με… brioche\nΣτην ιστορία της ζωγραφικής οι πίνακες νεκρής φύσης είναι ορόσημα των εξελίξεων κάθε εποχής. Όπως πολύ ωραία μας πληροφορεί το «The Oxford Companion to Sugar and Sweets» (Oxford University Press, 2015), τον 16ο αιώνα είχε αρχίσει η μαζική παραγωγή ζάχαρης στις αποικίες, στηριγμένη στο δουλεμπόριο, και η ζάχαρη και τα προϊόντα της – τα γλυκά– έπαψαν να είναι είδη πολυτελείας για τους λίγους και πέρασαν στις μάζες. Το γεγονός δεν πέρασε απαρατήρητο από τους καλλιτέχνες κι έτσι γύρω στο 1600 το μοτίβο των γλυκών αρχίζει να εμφανίζεται στην τέχνη των Φλαμανδών και των Ολλανδών ζωγράφων. Βλέπουμε ρεαλιστικές, πληθωρικές συνθέσεις νεκρής φύσης με κομμάτια ζάχαρης, ζαχαρωμένους ξηρούς καρπούς, μπισκότα σε σχήματα γραμμάτων και ολόκληρες «φραντζόλες» ακατέργαστης ζάχαρης. Πολλές φορές βρίθουν χριστιανικών και άλλων συμβολισμών.\nΤον 18ο αιώνα, ο Γάλλος Jean-Baptiste-Siméon Chardin μάς χαρίζει μια αριστοτεχνική απεικόνιση μιας μπριός (ακριβώς επάνω), η οποία ενέπνευσε αργότερα τον Edouard Manet να φτιάξει τη δική του εκδοχή (ακριβώς κάτω).\nΚαι τα δύο έργα είναι θαυμάσια, με άφθαστη τεχνική. Αν και γενικά θεωρούνται λιγότερο πλούσια σε συμβολισμούς, πολλοί θεωρούν ότι η μπριός και το άνθος που τη στεφανώνει συμβολίζουν τις χαρές του έγγαμου βίου, πιθανώς όμως για τον Manet να ήταν κι ένας φόρος τιμής στους ταλαντούχους και δυναμικούς Γάλλους ζαχαροπλάστες του 19ου αιώνα, οι οποίοι είχαν εξελίξει την παραδοσιακή τέχνη.\nΆλλες επώνυμες γαλλικές μπριός (και προσωπικές αγαπημένες)\nΤarte Tropézienne: Ένα σάντουιτς από δύο ψωμάκια μπριός, πασπαλισμένο με χοντρούς κόκκους ζάχαρης και ανάμεσά τους μια παχιά κρέμα πατισερί αφρατεμένη με σαντιγί. Το γλυκό γεννήθηκε στο Σεν Τροπέ από έναν φούρναρη πολωνικής καταγωγής. Ήταν το αγαπημένο της Μπριζίτ Μπαρντό, η οποία παραθέριζε στην περιοχή από παιδί, και δημοφιλές ανάμεσα στα μέλη του καστ της ταινίας «Και ο Θεός… έπλασε τη γυναίκα», που γυρίστηκε στην περιοχή.\nGâteau Saint-Genix: Σπεσιαλιτέ της Σαβοΐας, που κατέκτησε και τη Λιόν (εκεί την ονομάζουν «brioche aux pralines roses ή praluline»), είναι μια στρογγυλή μπριός γεμάτη κόκκινες ζαχαρωμένες μάντολες. Kugelhopf: Θρυλικό γλυκό της αλσατικής κουζίνας, με ρίζες στην κεντρική Ευρώπη. Είναι κάτι ανάμεσα σε κέικ και μπριός, γίνεται με μαγιά, περιέχει σταφίδες και ψήνεται σε ειδική κεραμική φόρμα, η οποία θυμίζει τη φόρμα του κέικ με την τρύπα στη μέση.\nChinois d’Alsace: Μια στρογγυλή μπριός, αποτελούμενη από ρολά ζύμης γεμιστά με κρέμα ζαχαροπλαστικής και κομμάτια σοκολάτας. Pain de Modane: Θυμίζει πανετόνε, αν και το σχήμα του είναι μακρόστενο σαν φραντζόλα, και είναι γεμιστό με αμυγδαλόκρεμα και κομμάτια από φέτες πεπονιού γκλασέ.\nLe Bescoin: Μπριός αρωματισμένη με σαφράν και γλυκάνισο.\nBrioche de Gannat: Αλμυρή εκδοχή της Ωβέρνης, με τυρί Gruyère μέσα στη ζύμη.\nBrioche d’Yssingeaux: Πολύ τρυφερή και αρωματική ζύμη, μοσχοβολάει πορτοκαλόνερο, είναι πασπαλισμένη με άχνη και έχει σχήμα κουλούρας. Η συνταγή είναι από το 1866.\nPogne de Romans: Σε σχήμα κουλούρας, που παραπέμπει σε στέμμα, είναι αρωματισμένη με πορτοκαλόνερο, ενίοτε και ρούμι. Κατάγεται από την πόλη Romans-sur-Isère στη νοτιοανατολική Γαλλία, έχει μεσαιωνική προέλευση και την έφτιαχναν το Πάσχα.\nGâteau des rois: Η αυθεντική συνταγή της πίτας του βασιλιά, την οποία φτιάχνουν οι Γάλλοι την ημέρα των Φώτων δεν γίνεται με σφολιάτα, όπως τη γνωρίζουμε σήμερα, αλλά με ζύμη μπριός σε σχήμα κουλούρας, που παραπέμπει σε στέμμα. Αυτή η μπριός περιέχει φρουί ζελέ και την τρώνε στην Προβηγκία και σε όλη τη νότια Γαλλία.\nΟ σεφ Δημήτρης Καρατζάς ετοιμάζει τορτίγιες με καραμελωμένο χαλούμι και τραγανά κρεμμύδια\nΟ Μανώλης Παπουτσάκης ετοιμάζει μπακαλιάρο παστό σκορδολεμονάτο με πατάτες και μυρωδικά


Το ρολόι του Αλ. Τσίπρα έχει σταματήσει στο 2014, είπε ο Γ. Οικονόμου (video)\n🕔20/09/2021 - 13:12\nΝέα κριτική στον πρόεδρο του ΣΥΡΙΖΑ από τον κυβερνητικό εκπρόσωπο – Τι είπε για τη σύνοδο EUMED9\nΝέα κριτική στον πρόεδρο του ΣΥΡΙΖΑ, Αλ. Τσίπρα, άσκησε ο κυβερνητικός εκπρόσωπος, Γ. Οικονόμου, κατά την ενημέρωση των πολιτικών συντακτών. Ο κ. Οικονόμου κατηγόρησε, μεταξύ άλλων, τον πρόεδρο του ΣΥΡΙΖΑ πως «ήταν και παραμένει εκείνος που θεώρησε εθνική ανάγκη την εξόντωση της μεσαίας τάξης», ενώ υποστήριξε ότι «το ρολόι του κ. Τσίπρα έχει σταματήσει στο 2014».\nΑναλυτικά, κατά τις δηλώσεις του ο κυβερνητικός εκπρόσωπος είπε ότι «πραγματοποιήθηκε την Παρασκευή η Σύνοδος EUMED9 με τον πρωθυπουργό Κυριάκο Μητσοτάκη να υποδέχεται στο Ίδρυμα Σταύρος Νιάρχος οχτώ ηγέτες χωρών της νοτίου Ευρώπης και την πρόεδρο της Ευρωπαϊκής Επιτροπής. Η κυβέρνηση εκφράζει απόλυτη ικανοποίηση για τα εξαιρετικά θετικά αποτελέσματα της Συνόδου όπως αυτά αποτυπώνονται τόσο στην πολιτική διακήρυξη όσο και στη Διακήρυξη της Αθήνας για την Κλιματική Αλλαγή και το Περιβάλλον στη Μεσόγειο», τόνισε ο κυβερνητικός εκπρόσωπος Γιάννης Οικονόμου ξεκινώντας την ενημέρωση των πολιτικών συντακτών.\nΕίπε ακόμη πως «τέλος τέθηκε το θέμα των ανατιμήσεων τόσο στις τιμές του φυσικού αερίου όσο και του ηλεκτρικού ρεύματος. Αναδείχθηκε η πανευρωπαϊκή διάσταση του προβλήματος και τονίστηκε η ανάγκη παρέμβασης της Ευρωπαϊκής Επιτροπής». Όπως υπογράμμισε ο κ. Οικονόμου: «μέσα και από αυτή τη Σύνοδο έγινε φανερό ότι ο πρωθυπουργός με το προσωπικό του κύρος, τις διεθνείς του επαφές και τη συνεχή του προσπάθεια έχει κατορθώσει να αναβαθμίσει τον πολιτικό και γεωστρατηγικό ρόλο της Ελλάδος, υπερασπιζόμενος αποτελεσματικά τα εθνικά μας δίκαια αλλά και τις επιδιώξεις μας σε όλα τα επίπεδα».\n«Η αποσυμφόρηση των νησιών μας συνεχίζεται»\n» Οι ροές-αφίξεις κατά το πρώτο οχτάμηνο του 2021 παρουσιάζονται μειωμένες κατά 53% σε σχέση με το πρώτο οχτάμηνο του 2020 ενώ στα νησιά οι αφίξεις μας είναι μειωμένες κατά 78%. Στο ίδιο διάστημα αναχώρησαν 7.841 άτομα με προορισμό είτε την Ευρώπη είτε τρίτα κράτη μέσω των μηχανισμών απελάσεων, επιστροφών και μετεγκαταστάσεων υπηκόων τρίτων χωρών».\nΓια τα όσα είπε στη ΔΕΘ ο Αλ. Τσίπρας\nΟ κυβερνητικός εκπρόσωπος αναφέρθηκε στη συνέχεια στην παρουσία του Αλέξη Τσίπρα στη Διεθνή Έκθεση Θεσσαλονίκης. Όπως είπε: «Το βασικό συμπέρασμα από την παρουσία του Αρχηγού της Αξιωματικής Αντιπολίτευσης στη Δ.Ε.Θ., τόσο στην ομιλία του όσο και στη συνέντευξη Τύπου, είναι ότι τίποτα δεν κατάλαβε και σε τίποτα δεν έχει αλλάξει. Ήταν και παραμένει εκείνος που θεώρησε εθνική ανάγκη την εξόντωση της μεσαίας τάξης. Αρκέστηκε να επαναλαμβάνει όλα όσα έλεγε την περίοδο της διακυβέρνησής του, δείχνοντας αλαζονεία απέναντι στους πολίτες που τον καταψήφισαν και αποδεικνύοντας ότι δεν μπορεί να ανταποκριθεί στο νέο περιβάλλον, εγχώριο και διεθνές, που έχει προκύψει από τις εκλογές του 2019 και μετά. Το ρολόι του κ. Τσίπρα έχει σταματήσει στο 2014. Μόνο που σήμερα όλοι ξέρουμε τι ακολούθησε τότε.\n» Δεν απάντησε σε κανένα από τα μεγάλα διακυβεύματα του αύριο και σε κανένα ερώτημα του σήμερα. Και αυτό γιατί κατανοεί την πραγματικότητα μέσω παρωχημένων ερμηνευτικών εργαλείων. Επειδή δεν κατάφερε να παρουσιάσει μια συμπαγή και πειστική πολιτική πρόταση, συνοδευόμενη από σαφές και μελετημένο οικονομικό σχέδιο, επανήλθε στα συνηθισμένα κλίσε και τα προσφιλή του ψέματα. Το ποιο αγαπημένο ότι δήθεν ο πρωθυπουργός νομοθετεί για τους πλούσιους, για τους λίγους και τους ισχυρούς.\n» Η ιστορία όμως έδειξε ότι ο κ. Τσίπρας νομοθετούσε για να αρπάξει το εισόδημα της μεσαίας τάξης, ενώ η κυβέρνησή μας σήμερα νομοθετεί για να ενισχύσει το εισόδημα όλων των πολιτών. Ο κ. Τσίπρας παραμένει αγκυλωμένος στο παρελθόν, το πλαίσιο σκέψης του και η πολιτική του συγκρότηση δεν έχουν καμιά αναφορά στην εποχή της 4ης βιομηχανικής επανάστασης. Εκφράζει τη βαθιά συντήρηση, σε κάθε επίπεδο: πολιτικό, οικονομικό, κοινωνικό και πολιτισμικό. Για αυτό και επέμεινε στο λόγο του στις λέξεις ‘επιστροφή’ και ‘κατάργηση’, παρά το γεγονός ότι το βασικό του σύνθημα υποτίθεται πως ήταν η ‘νέα αρχή’.\n» Η δική μας κουλτούρα ,η δική μας πολιτική αρχή είναι σε τελείως διαφορετική κατεύθυνση. Είναι η διασφάλιση του ατομικού συμφέροντος μέσα από την προαγωγή του συνολικού αγαθού. Η πολιτική της κυβέρνησης έως σήμερα και οι εξαγγελίες του Πρωθυπουργού στη Δ.Ε.Θ. έχουν ως κοινό παρονομαστή την κατοχύρωση του δημοσίου συμφέροντος, χωρίς αστερίσκους και υποσημειώσεις, χωρίς να αφήνουν κανένα πίσω.\n» Η κατάργηση των φορών στη γονική παροχή και τη δωρεά, η συνέχιση της μείωσης ΕΝΦΙΑ, η συνέχιση μείωσης φόρων και ασφαλιστικών εισφορών που δημιουργούν σταθερή ενίσχυση του εισοδήματος, η εκ νέου αναστολή της εισφοράς αλληλεγγύης, οι επενδύσεις που προσελκύουμε και δημιουργούν δουλειές και θέσεις εργασίας, ο ψηφιακός μετασχηματισμός του Κράτους, η αναβάθμιση των σπουδών και του δημόσιου σχολείου, η στήριξη των νέων γονιών, η αύξηση κατά 22% βασικών επιδομάτων σε σχέση με τον Προϋπολογισμό του 2020 και τόσα άλλα που πετύχαμε μέσα στις συνθήκες κρίσης είναι η αλήθεια που γνωρίζουν οι Έλληνες και η καλύτερη απάντηση», τόνισε ο κ. Οικονόμου.\nΚλείνοντας την εισαγωγική του τοποθέτηση κατά την ενημέρωση των πολιτικών συντακτών, ο Γιάννης Οικονόμου έκανε δύο ανακοινώσεις: «Αύριο το απόγευμα θα υπάρξει μια πολύ ενδιαφέρουσα διαδικτυακή ενημερωτική ημερίδα για τον εμβολιασμό των ανηλίκων με την παρουσία της κυρίας Θεοδωρίδου και της κυρίας Παπαευαγγέλου. Θα μπορέσουν να την παρακολουθήσουν γονείς και μαθητές μέσα από το κανάλι youtube υπουργείου Παιδείας -θα βγουν σε λίγο και οι σχετικές ανακοινώσεις από το υπουργείο Παιδείας- και θα μπορούν από σήμερα να υποβάλλουν τα ερωτήματά τους.\n» Επίσης, ο πρωθυπουργός θα συναντήσει αύριο στο Μέγαρο Μαξίμου τους Δημάρχους Αθηνών και Κωνσταντινούπολης τον κ. Μπακογιάννη και τον κ. Ιμάμογλου».\nΟικονόμου κυβερνητικός εκπρόσωπος Τσίπρας ΔΕΘ μεσαία τάξη μεταναστευτικό προσφυγικό ελληνική οικονομία


Τα μέσα πλάτη Καλοκαίρι Παραλία ροζ μαργαριτάρι Παράνυμφος φορέματα - dresses.gr\nΑρχική Παράνυμφος φορέματα Στράπλες παράνυμφος φορέματαΤα μέσα πλάτη Καλοκαίρι Παραλία ροζ μαργαριτάρι Παράνυμφος φορέματα\nΤα μέσα πλάτη Καλοκαίρι Παραλία ροζ μαργαριτάρι Παράνυμφος φορέματα #D2100361\nΣτράπλες παράνυμφος φορέματα Απλός παράνυμφος φορέματα Μέχρι το Γόνατο Παράνυμφος φορέματα Φερμουάρ επάνω Παράνυμφος φορέματα Τα μέσα πλάτη Παράνυμφος φορέματα Χάντρες Παράνυμφος φορέματα\nμε Belloc Walker\nΠήρα φόρεμα μου ακριβώς τότε, καλύτερα από ό, τι περίμενα, ένα λαμπερό όμορφο φόρεμα με όμορφα χρώματα. Μου αρέσει πάρα πολύ. Θα πάω να την φορέσεις σε γάμο η αδελφή μου, ότι πρόκειται να είναι μεγάλη! Το φερμουάρ θα πάνε ομαλά, ταφτάς αισθάνεται Θαυμάσιο και η σούφρα κάνει το φόρεμα αρκετά κομψό. Ωραίο να έχουμε μια τέτοια συμφωνία φανταχτερό φόρεμα σε dresses.gr, ωραία δουλειά!!!\nμε Priestley Marshall\nΑυτό το φόρεμα είναι φανταστική. Πραγματικά υψηλής ποιότητας και καλά έκανε! Θα είναι μεγάλη στον παράνυμφοι της για το γάμο μου. Θα φαίνονται όμορφα. Κάποτε ήταν αποσταλεί έφτασε τόσο γρήγορα. Θα αγοράσω ξανά από το dresses.gr! Η ιστοσελίδα είναι πολύ εύκολο στη χρήση, πάρα πολύ.


ΑΡΧΑΙΟΣ ΔΙΟΛΚΟΣ, ΑΚΟΜΑ ΑΠΡΟΣΤΑΤΕΥΤΟΣ - Ecocrete: Το βήμα των οικολογικών και περιβαλλοντικών ομάδων της Κρήτης\nΑΡΧΑΙΟΣ ΔΙΟΛΚΟΣ, ΑΚΟΜΑ ΑΠΡΟΣΤΑΤΕΥΤΟΣ\nΣοφία Λοβέρδου\t, Τρίτη, 03 Ιούνιος 2008\nΘέλουν περισσότερο διασυρμό οι αρμόδιοι; Θα τον έχουν!\nΚάποια συνεργεία ξένων τηλεοπτικών σταθμών έρχονται κατά καιρούς στον Δίολκο και καταγράφουν πώς η Ελλάδα καταστρέφει συστηματικά την κληρονομιά της.\nΑυτό που είναι δύσκολο να διανοηθούν όσοι έρχονται σε επαφή με το πολύπαθο μνημείο, είναι η απίστευτη αδιαφορία με την οποία οι δήθεν αρμόδιοι μηχανισμοί αντιμετωπίζουν το μνημείο. Την ατιμωρησία τους για την συνεχιζόμενη καταστροφή φαίνεται ότι θεωρούν "εξασφαλισμένη" οι "αρμόδιες" Κεντρικές Υπηρεσίες του Υπουργείου Πολιτισμού. Ούτε και το ενδιαφέρον της Δικαιοσύνης και του Σώματος Επιθεωρητών και Ελεγκτών Δημόσιας Διοίκησης έχει έως σήμερα συγκινήσει αυτούς που πληρώνονται από δημόσιο χρήμα για να διαφυλάσσουν την πολιτιστική κληρονομιά.\nΟύτε όμως και το Γραφείο του Πρωθυπουργού (το οποίο έχει επανειλλημένα λάβει σχετικές καταγγελίες) δεν φαίνεται καν ΙΚΑΝΟ να ανατρέψει μία κατάσταση η οποία, εκτός των άλλων, έχει ήδη κοστίσει τον διεθνή διασυρμό της χώρας.\nΌπως ενημέρωσα πάντως το γραφείο του Πρωθυπουργού, έχω κάθε διάθεση, εάν το θέμα του Δίολκου δεν προχωρήσει ΑΜΕΣΑ τόσο σε επίπεδο προσωρινών μέτρων όσο και στον σχεδιασμό μόνιμων μέτρων προστασίας και αναστήλωσης, να τυπώσω φυλλάδια με την επαίσχυντη σύγχρονη ιστορία του μνημείου και, με τη βοήθεια φίλων, να τα μοιράσουμε σε αεροδρόμια και αρχαιολογικούς χώρους το καλοκαίρι.\nΕάν οι "αρμόδιοι", συμπεριλαμβανομένης της πολιτικής ηγεσίας, χρειάζονται περισσότερο διασυρμό, ας είναι σίγουροι ότι θα τον έχουν!\nΗ έκκληση για την διάσωση και αναστήλωση του μνημείου έχει λάβει ως σήμερα περί τις 6.100 υπογραφές από 97 χώρες του κόσμου.\nΤελευτ. ενημέρωση ( Τρίτη, 03 Ιούνιος 2008 )


Νύστα στο τιμόνι: Τα επικίνδυνα σημάδια & τι πρέπει να κάνετε! - Nafpaktia News\nΝυσταγμένος οδηγός ίσων επικίνδυνος οδηγός!\nΣύμφωνα με συντηρητικές εκτιμήσεις, ποσοστό 21% των θανατηφόρων τροχαίων ατυχημάτων που συμβαίνουν στις ΗΠΑ σχετίζονται με κάποιο τρόπο με τη «νυσταγμένη» οδήγηση.\n«Η νυσταγμένη οδήγηση μπορεί να θεωρηθεί αφηρημένη οδήγηση» δηλώνει ο Μπέντζαμιν ΜακΜάνους, υποψήφιος διδάκτορας στο Πανεπιστήμιο της Αλαμπάμα. «Όπως οι αφηρημένοι οδηγοί, έτσι και οι νυσταγμένοι οδηγοί δεν κατευθύνουν τους πνευματικούς τους πόρους στην οδήγηση».\nΑν και η αφηρημένη οδήγηση είναι συνήθως αποτέλεσμα εξωγενών επιδράσεων, όπως η χρήση κινητού τηλεφώνου, η νυσταγμένη οδήγηση είναι ενδογενής. Το αποτέλεσμα όμως είναι το ίδιο στις δύο περιπτώσεις, δηλαδή το μυαλό και τα μάτια δεν συγκεντρώνονται στην οδήγηση.\nΣύμφωνα με έρευνα που εκπόνησε ο ΜακΜάνους, «σε σύγκριση με οδηγούς που απολαμβάνουν κατά μέσο όρο επτά ή και περισσότερες ώρες ύπνου κάθε βράδυ, όσοι κοιμούνται μόλις τέσσερις ή πέντε ώρες είναι 5,4 φορές πιο πιθανό να εμπλακούν σε κάποιο τροχαίο ατύχημα».\nΤα επικίνδυνα σημάδια\nΚάθε οδηγός πρέπει να γνωρίζει ποια είναι τα σημάδια που υποδεικνύουν ότι είναι πολύ κουρασμένος για να οδηγήσει, ώστε να προστατεύσει τον εαυτό του και τους γύρω του. Μερικά από τα παρακάτω σημάδια εκδηλώνονται επίσης στους αφηρημένους ή στους μεθυσμένους οδηγούς:\n– αυξημένος ρυθμός βλεφαρισμού\n– αυξημένη διάρκεια βλεφαρισμού\n– πιο αργές κινήσεις των ματιών\n– σύντομος ύπνος όταν το αυτοκίνητο είναι σταματημένο στην κίνηση ή σε κάποιο φανάρι\n– ελιγμοί στον δρόμο\n– επιβράδυνση του χρόνου αντίδρασης\n«Η ορθή αναγνώριση αυτών των σημείων είναι το πρώτο βήμα πρόληψης των ατυχημάτων» επισημαίνει ο ΜακΜάνους. «Σε δεύτερο στάδιο, μπορεί κανείς να εφαρμόσει διάφορες τακτικές πριν οδηγήσει ή ενώ οδηγεί».\nΟι καλύτερες τακτικές πρόληψης και αντιμετώπισης της υπνηλίας στο τιμόνι είναι οι εξής:\n– διακοπή του ταξιδιού & σύντομος ύπνος\n– κατανάλωση καφεϊνούχου ποτού/ροφήματος\n– αναζήτηση ερεθισμάτων που εντείνουν την εγρήγορση (π.χ. αύξηση της έντασης της μουσικής, άνοιγμα παραθύρου, συζήτηση με συνεπιβάτες)\nΑπό τα παραπάνω, ο ΜακΜάνους ξεχωρίζει τον σύντομο ύπνο, αφού θεωρεί ότι είναι η πλέον αποτελεσματική τακτική. «Τα διαθέσιμα ερευνητικά δεδομένα υποδεικνύουν ότι ο σύντομος ύπνος είναι αποτελεσματικός για τη διατήρηση της προσοχής και της μνήμης» αναφέρει.\nΌσο για την πρόληψη, η καλύτερη τακτική είναι φυσικά το σωστό και σταθερό πρόγραμμα ύπνου, δηλαδή ο ύπνος για τουλάχιστον επτά ώρες κάθε μέρα, ακολουθώντας σταθερό ωράριο όλες τις ημέρες της εβδομάδας. Επίσης, πρέπει να εξασφαλίζεται καλή ποιότητα ύπνου, πράγμα που δυσκολεύονται να πετύχουν όσοι πάσχουν από διαταραχές όπως η ναρκοληψία, η αϋπνία ή η υπνική άπνοια.\nΠηγή: https://www.kontranews.gr/KOINONIA/355560-Nysta-sto-timoni-Ta-epikindyna-semadia-ti-prepei-na-kanete ΚΟΙΝΩΝΙΑ\nΠροηγούμενο άρθροΘεανώ Φωτίου: Ποιοι θα πάρουν επιδότηση ενοικίου\nΕπόμενο άρθρο«Πράσινο φως» από Μαρτίνς για την παραμονή Χασάν στον Ολυμπιακό


ΑΠΕΡΑΝΤΟ ΓΑΛΑΖΙΟ - Books and Style\nΜΑΙΡΗ ΓΚΑΖΙΑΝΗ 14 September 2017 ΒΙΒΛΙΟΜΙΚΡΕΣ ΙΣΤΟΡΙΕΣ\nΗ Αμοργός μέσα από τα μάτια της ψυχής μου.\nΛίγο μπλε και πολύ άσπρο, έτσι προκύπτει το γαλάζιο, χρώμα του ονείρου χρίζεται και ταξιδεύει σε περγαμηνές αναμνήσεων, σφραγίζει περήφανα μυσταγωγία ψυχής και ανακυκλώνει επιθυμίες ανεκπλήρωτες.\nΔεν μπορείς να δραπετεύσεις από την ηχώ του, κύμα είναι η οντότητά του, θεϊκό ύδωρ ν’ αποσβένει λαχτάρες σε διαδρομές εκρήξεων. Αιώνιος προσκυνητής ο ναυαγός του, μαγεμένος από τη φωνή των σειρήνων αφρίζει στο κατάρτι της αντιπαράθεσης.\nΚύκλος αγωνίας στοιχειώνει τους ταξιδευτές του, δίχως πανί και κουπιά επιδιώκουν να θεμελιώσουν τα άβατο της απεραντοσύνης του. Στο κλάμα τ’ ουρανού αντιστέκεται, γαλάζιος παραμένει ο μανδύας της δύναμής του, στους κεραυνούς και τις αστραπές στολίζεται με τη στολή της μοναδικότητάς του και επιπλέει… επιπλέει σε καταιγίδες και αντάρες.\nΑπέραντο γαλάζιο που παγιδεύει μυημένους και αμύητους, που ενορχηστρώνει χτυποκάρδια πανσελήνων, που μαγεύει οφθαλμούς και ανατρέπει καταστάσεις, που μαγνητίζει λογική και καταργεί αντιστάσεις, που προσδιορίζει ανατροπές και προκαλεί ανασυντάξεις, που αναιρεί χωρίς να αναιρείται, που θέλγει και θέλγεται, που δικαιώνει και δικαιώνεται, που κατακτά δίχως να κατακτιέται, που καρτερεί, που υποδέχεται, που υπομένει, που εισχωρεί και εξαπλώνεται σε μυαλό, σε ψυχή.\nΑν το αίμα δεν ήταν κόκκινο, θα είχε το χρώμα του απέραντου γαλάζιου κι αυτό βρίσκεται μόνο στην Αμοργό. Αθώοι και αμαρτωλοί, πιστοί και άπιστοι, θαλασσινοί και στεριανοί, μεγάλοι και μικροί. Χαρίστε στην ψυχή σας το μεγαλείο του. Σας αξίζει!


ΕΛΕΝΗ ΣΠΑΝΟΥ«Οι πίνακές μου για\nτην Ελλάδα έχουν\nαλλά και ελπίδας»\nΟνομάζεται Ελένη Σπανού. Γεννήθηκε στο χωριό Καταχάς Πιερίας το 1963 αλλά μεγάλωσε στο Νησί Ημαθίας. Είναι αυτοδίδακτη, δεν μπόρεσε να σπουδασει ζωγραφική «γιατί οι γονείς μου δεν είχαν την οικονομική άνεση. Όταν ήμουν πέντε χρονών, ζωγράφισα το κατσικάκι μου και το έδειξα στην μανούλα μου και της είπα ότι εγώ θα γίνω ζωγράφος». Έτσι, λιτά και με ειλικρίνεια, αυτοσυστήνεται η ζωγράφος Ελένη Σπανού.\nΣτην Ελλάδα δούλεψε σε ιδιωτικά σχόλια κοντά σε παιδιά και στο ατελιέ της έδινε μαθήματα σε πιο μεγάλα παιδιά. Θυμάται πως όταν τελείωνε η χρονική σχολική χρονιά, μάζευαν όλα τα βιβλία και τα τετράδια που δεν τα χρειάζονταν και τα ανακύκλωναν, δημιουργώντας διάφορα πράγματα με το χαρτί. Έκαναν αναπαλαίωση σε έπιπλα και παλιές εικόνες…\nΗ ίδια έχει λάβει μέρος και έχει κάνει πολλές εκθέσεις ζωγραφικής, έχει ασχοληθεί με το βιτρώ και για οκτώ χρόνια δούλεψε την τέχνη του τατουάζ με δικές της πάντα ιδέες.\nΤο 2000 πήγε στην Αμερική όπου έκανε πολλές εκθέσεις, ατομικές και ομαδικές, κυρίως στη Νέα Υόρκη, στο ONE ART SPACE 23 Warren Street new York NY 10007.\nΠίνακές της υπάρχουν στην Ελλάδα, στη Γερμανία, την Αγγλία, την Ισπανία, τη Σουηδία, τη Γαλλία και φυσικά στην Αμερική όπου ζει και εργάζεται πλέον.\nΤο μήνυμα που θέλει να στείλει παντού στον κόσμο είναι να σκεφτούν πως τα παιδιά είναι το μέλλον και γι’αυτό πρέπει να επικρατήσει παντού ειρήνη, ενώ ως προς τους Έλληνες, τους καλεί να ενωθούν.\n__«ΠΑΛΜΟΣ»: Σε ποιό περιβάλλον μεγαλώσατε; Πώς ήταν τα παιδικά σας χρόνια;__\nΕΛΕΝΗ ΣΠΑΝΟΥ: Το περιβάλλον μου ήταν φτωχό, αλλά πλούσιο σε ομορφιά. Οι γονείς μου ήταν ερωτεύμενοι. Είχαμε μια αυλή γεμάτη από ζώα και βλάστηση, και καλλιεργούσαμε το δικό μας φαγητό.\nΗ παιδική μου ηλικία δεν ήταν εύκολη, τουλάχιστον όχι από την οπτική γωνία των γονιών μου. Ήμασταν μικρά και δεν παρατηρούσαμε την έλλειψη χρημάτων ή πραγμάτων και παιχνιδιών. Αλλά ήμασταν πολύ ελεύθερα ως παιδιά, εκείνες τις εποχές σε ένα χωριό όπως το Νησί δεν υπήρχε κίνδυνος, έτσι δεν είχαμε πολλά όρια, τα παιχνίδια μας ήταν τα ζώα μας στην αυλή μας. Τα παιδικά μου χρόνια, λοιπόν, ήταν θα έλεγα ελεύθερα.\n__«Π»: Τί σας οδήγησε να πιάσετε το χρωστήρα στο χέρι σας;__\nΕ.ΣΠ.: Την πρώτη φορά που ένιωσα τη διαίσθηση να συλλάβω αυτό που έβλεπα και να το κρατήσω για πάντα σε χαρτί, να δημιουργήσω μια εικόνα, ήμουν 5 ετών. Και αυτή η εικόνα ήταν η κατσίκα μου. Το έκανα απλά με ένα μολύβι και μολύβια χρωματισμού και το έδειξα στην μητέρα μου και της είπα ότι εγω επρόκειτο να είμαι ζωγράφος.\n__«Π»: Τι είναι για εσάς η ζωγραφική;__\nΕ.ΣΠ.: Η ζωγραφική είναι το πώς αναπνέω. Την χρειάζομαι για να μπορώ να ανταπεξελθω στην ζωή. Είναι ο καλύτερος τρόπος επικοινωνίας μου με τον κόσμο.\n__«Π»: Τι νιώθετε ότι σας λείπει λόγω της έλλειψης των σπουδών στη ζωγραφική;__\nΕ.ΣΠ.: Έχω παρατηρήσει όλα αυτά τα χρόνια, ότι αν είχα πάει για να σπουδασω στην τέχνη, θα είχα φτάσει στο στάδιο που είμαι τώρα πολύ νωρίτερα.\n__«Π»: Είστε αυτοδίδακτη ζωγράφος, λοιπόν. Πώς ανακαλύψατε το προσωπικό σας στυλ;__\nΕ.ΣΠ.: Ανακάλυψα το στυλ μου με την πάροδο του χρόνου, λόγω των συναισθημάτων, λόγω των σχέσεων, λόγω του πόνου, λόγω της αποσύνδεσης από ανθρώπους και όλης αυτής της ζωής. Ποτέ δεν ήμουν στερεωμένη σε ένα συγκεκριμένο τρόπο ζωγραφικής, οι πίνακές μου άλλαζαν μαζί μου.\n__«Π»: Τα έργα σας κοσμούν χώρους και στο εξωτερικό. Θεωρείτε ότι η επιτυχία σας είναι το ιδιαίτερο ύφος σας;__\nΕ.ΣΠ.: Σίγουρα δεν ήταν καθόλου η δημοσιότητα, τουλάχιστον όχι σε μεγάλη κλίμακα. Το όνομά μου ήταν γνωστό μόνο στην περιοχή μας και μέσα από προσωπικούς γνωστούς. Ωστόσο, πιστεύω ότι είναι ο χαρακτήρας των έργων ζωγραφικής που κέντρισαν το ενδιαφέρον του κόσμου.\n__«Π»: Εκθέτετε έργα σας στη Νέα Υόρκη. Πώς είναι τα πράγματα εκεί και ποιές δυσκολίες συναντήσατε;__\nΕ.ΣΠ.: Η κύρια δυσκολία να φτάσω σε μια έκθεση στο Broadway του Μανχάταν ήταν το κόστος καθώς ο ανταγωνισμός είναι τεράστιος. Ίσως δεν θα το κατάφερνα ποτέ αν δεν ήταν για ένα υπέροχο άτομο που ονομάζεται Dan Giella. Είναι ο καλλιτεχνικός διευθυντής και ιδιοκτήτης του Giella Design Inc. «ONE ART SPACE» στο 23 Warren Street της Νέας Υόρκης, NY 10007. Έμεινε έκθαμβος με τα έργα μου και ήταν εκείνος που μου έδωσε το εισιτήριο, ας πούμε, για τέτοιες εκθέσεις.\n__«Π»: Οι καλλιτέχνες στην Αμερική ζουν από τα έργα τους;__\nΕ.ΣΠ.: Έχω συναντήσει πολλούς καταξιωμένους καλλιτέχνες σε αυτές τις εκθέσεις, ωστόσο οι περισσότεροι καλλιτέχνες στην Αμερική πωλούν τα έργα τους για συμφέρουσες τιμές με την ελπίδα ότι θα πάρουν αναγνώριση. Και πάλι θα σας πω ότι ο ανταγωνισμός της τέχνης εδώ στην Αμερική είναι τεράστιος, τόσοι πολλοί καλλιτέχνες κάνουν ό,τι μπορούν να κάνουν για να επιτύχουν τους στόχους τους.\n__«Π»: Ποιά θεωρείτε εργαλεία του ζωγράφου;__\nΕ.ΣΠ.: Την έμπνευση και τα συναισθήματα! Τα εργαλεία δεν σημαίνουν τίποτα για μένα εάν αυτοί οι δύο βασικοί παράγοντες λείπουν.\n___«Π»: Το όραμά σας;___\nΕ.ΣΠ.: Το όραμά μου είναι ο κόσμος να γίνει ένας καθαρός και ειρηνικός κόσμος, και οι πίνακές μου να παίξουν το ρόλο τους και να καταστήσουν αυτό το όραμα σε πραγματικότητα.\n__«Π»: Η τέχνη του τατουάζ στην Ελλάδα είναι σε άνθηση. Στην Αμερική θεωρείται ξεπερασμένη;__\nΕ.ΣΠ.: Όχι, τα τατουάζ ευδοκιμούν και εδώ δεν βλέπω πτώση.\n__«Π»: Δίνετε πολιτικά μηνύματα μέσω των έργων σας. Υπάρχει ανταπόκριση από το κοινό;__\nΕ.ΣΠ.: Εδώ, πολλοί καλλιτέχνες βλέπουν την πολιτική ως κάτι πάρα πολύ άσχετο για να είναι μέρος της τέχνης τους. Είναι κοινό για τους καλλιτέχνες εδώ να θέλουν μόνο να εκφραστούν προσωπικά και να μην μπερδευτούν στα προβλήματα αυτού του κόσμου. Δεν δέχομαι καθόλου αυτή τη στάση – πώς δεν μπορώ να μην με νοιάζει; Εάν μπορώ να φτάσω στα αισθήματα των ανθρώπων μέσω της ζωγραφικής μου, μου φαίνεται ζωτικής σημασίας να χρησιμοποιήσω αυτό το προνόμιο για να δείξω την αλήθεια. Και έτσι, στους ανθρώπους αρέσει αυτό στα έργα μου. Πολλές φορές η απάντησή τους έρχεται με ένα… νευρικό συναίσθημα, νοιώθουν άβολα απέναντι σε αυτό που βλέπουν, αλλά και συγκλονισμένοι. Για μένα αυτό είναι ένδειξη ότι λειτουργεί. Επίσης, έχω λάβει αρνητικές απαντήσεις για τα έργα μου κι αυτές κυρίως προέρχονται από ανθρώπους που δεν βλέπουν μέσα στο νόημα των έργων μου. Είναι κάτι που το αποδέχομαι.\n___«Π»: Ποιά υλικά σας αρέσουν;__\nΕ.ΣΠ.: Σε αυτή την περίοδο μου αρέσει να χρησιμοποιώ ως επί το πλείστον ακρυλικό. Αλλά εδώ και χρόνια δούλευα με λάδι, με μολύβι, με κάρβουνο και πάντα μου άρεσε να προσθέτω κολάζ όπως φωτογραφίες, χαρτί, papier mâché, γυαλί, πυρογραφία, και αναπαλαίωση αγιογραφίας.\n__«Π»: Ποιό θέμα δεν έχετε ζωγραφίζει και σας κεντρίζει το ενδιαφέρον;__\nΕ.ΣΠ.: Έχω ήδη περάσει από όλα τα θέματα που προκαλούν το ενδιαφέρον μου. Εδώ και καιρό, έχω επικεντρωθεί μόνο στη δική μου ελεύθερη έκφραση με βάση τη διαίσθηση, τα συναισθήματα, τις πεποιθήσεις, τις ελπίδες και τα όνειρά μου. Δεν ακολουθώ έναν συγκεκριμένο τρόπο για να βρω το επόμενο θέμα μου, η τέχνη μου ξεκινά σαν εικόνα μέσα μου.\n___«Π»: Διδάσκετε ζωγραφική σε μαθητές. Ενθαρρύνονται να την ακολουθήσουν και επαγγελματικά;__\nΕ.ΣΠ.: Τους δείχνω πάντα το δρόμο για να φτάσουν στο στόχο τους με την τέχνη τους, αλλά ποτέ δεν τους καθοδηγώ να το ακολουθήσουν επαγγελματικά. Εάν ένα παιδί έχει ένα όνειρο για το μέλλον του μέσα στην τέχνη, τότε αυτό θα αποκαλυφθεί.\n«Π»: Ο Πικάσο λέει «δεν έχει σημασία τί ψάχνεις αλλά τί βρίσκεις». Bρήκατε αυτό που ψάχνατε; Είστε ευτυχισμένη με την επιλογή σας;\nΕ.ΣΠ.: Νιώθω ότι δεν θα είμαι ποτέ ολοκληρωτικά ικανοποιημένη με την τέχνη μου. Η τελειότητα υπάρχει μόνο για μια στιγμή, αλλά όταν τελειώνει ένας πίνακάς μου πάντα αισθάνομαι ότι θα μπορούσε να είναι καλύτερος. Το ίδιο το ταξίδι προς στην τελειότητα είναι ο ίδιος ο προορισμός, δεν θα είμαι ποτέ τέλεια στην δουλειά μου.\n___«Π»: Πώς «βλέπετε» την Ελλάδα; Με ποιά χρώματα θα την ζωγραφίζατε;__\nΕ.ΣΠ.: Για να είμαι ειλικρινής, ανησυχώ για τη χώρα μου. Όλοι οι πίνακές μου για την Ελλάδα είναι γεμάτοι με αίσθημα άγχους και ελπίδας. Αυτά τα δύο είναι πολύ αντίθετα συναισθήματα. Έτσι, όταν ζωγραφίζω για τη χώρα μου, τα χρώματα μπορεί να διαφέρουν ανάλογα με το πώς νιώθω εκείνη τη στιγμή.\n__«Π»: Πώς αντιμετωπίζεται η ελληνική τέχνη στην Αμερική;___\nΕ.ΣΠ.: Δεν φαίνεται σαν μια αναγνωρισμενη ελληνική τέχνη εδώ, η τέχνη μου δεν έρχεται ως «ελληνική τέχνη» εκτός αν ζωγραφίσω ένα άγαλμα ή κάτι που σχετίζεται ειδικά με την Ελλάδα. Διαφορετικά, η τέχνη μου επιδρά και εδώ με τον δικό της τρόπο.\n___«Π»: Τί ετοιμάζετε;__\nΕ.ΣΠ.: Πρόσφατα απομακρύνθηκα από όλες τις εκθέσεις στη Νέα Υόρκη. Έχω έρθει εδώ στη Βόρεια Καρολίνα, όπου ζει ο γιος μου, για να βρω κάποια ηρεμία και να δουλέψω για τις δικές μου ιδέες. Ωστόσο, η ζωή μου έφερε μια άλλη ευκαιρία, να ζωγραφίσω για τη χώρα μου, ειδικά για το νησί της Ιθάκης, και το θέμα είναι η μεγάλη Μυθολογία της Οδύσσειας. Είμαι πολύ συγκινημένη από την πρώτη στιγμη που μου έγινε αυτή η πρόταση. Αυτός είναι ένας διαγωνισμός που πραγματοποιείται στο Ιθάκη, ξεκινά στις 13 – 22 Σεπτεμβρίου 19 στο «Paint the Lyric Exhibition + Art Festival». Αρχικά, θα έπρεπε να είμαι παρούσα σε αυτόν τον διαγωνισμό, αλλά λόγω περιστάσεων, ο γιος μου και η φιλενάδα του θα είναι εκεί ως εκπρόσωποί μου.


Disdaimona: Ναι, σε όλα.\nΔεν είμαι άδικος, μα ούτε και τολμηρός και να που σήμερα μου δείξανε τον κόσμο τους μόνο το ματωμένο δάκτυλό τους είδα μπρος και είπα ευθύς: “μ’αρέσει ο νόμος τους”\nΤον κόσμο αντίκρυσα μέσ’απ’ τα ρόπαλά τους Στάθηκα κι είδα, ολημερίς με προσοχή. Είδα χασάπηδες που ήταν ξεφτέρια στη δουλειά τους. και σαν με ρώτησαν “σε διασκεδάζει;” είπα “πολύ”! Κι από την ώρα εκείνη, λέω “ναι” σε όλα, κάλλιο δειλός, παρά νεκρός να μείνω. Για να μη με τυλίξουνε σε καμιά κόλλα, ό,τι κανένας δεν εγκρίνει το εγκρίνω Φονιάδες είδα, κι είδα πλήθος θύματα, μου λείπει θάρρος, μα όχι και συμπόνια Και φώναξα, βλέποντας τόσα μνήματα: “καλά τους κάνουν -για του έθνους την ομόνοια!” Να φτάνουν είδα δολοφόνων στρατιές κι ήθελα να φωνάξω “σταματήστε!” Μα ξέροντας πως κρυφοκοίταζε ο χαφιές, μ’άκουσα να φωνάζω: “Ζήτω!Προχωρήστε!” Δε μου αρέσει η φτήνια και η κακομοιριά Γι’αυτό κι έχει στερέψει η έμπνευσή μου. Αλλά στου βρώμικού σας κόσμου τη βρωμιά ταιριάζει, βέβαια-το ξέρω-κι η έγκρισή μου.\nαφιερωμένο στον σύντροφο Γ που μου το θύμησε.\nDisdaimona 7 Δεκεμβρίου 2012 - 12:07 μ.μ.\nΗ ΠΕΟ θα διαδηλώσει έξω από τα γραφεία της Ε.Ε φωνάζοντας πως δεν θα περάσουν τα μέτρα της λιτότητας..στο μεταξύ τα ψηφίζει στη βουλή...από που δεν θα περάσουν δεν κατάλαβα...\nΑν βγει κανένας εκπρόσωπος της Ε.Ε και μας διαβάσει το απόσπασμα από την ομιλία του προέδρου στο συνέδριο που έλεγε το σούπερ ταξικό "το δίλημμα μας ήταν ή μνημόνιο ή χρεωκοπία" τί θα του απαντήσουν;\nΣ αυτό τον τόπο η ταξική πάλη θα γίνει με τα ταξί, όχι με τις τάξεις.\nHlithio Agrino 7 Δεκεμβρίου 2012 - 9:00 μ.μ.\nΕΞΩ Η ΚΥΠΡΟΣ ΑΠΟ ΤΙΣ ΒΑΣΕΙΣ!


/ ΦΟΒΕΡΗ ΑΝΑΚΑΛΥΨΗ! Αρχαιολόγοι βρήκαν πράγματα από τη ζωή του Ιησού Χριστού;\nΤο σπίτι της παιδικής ηλικίας του Ιησού Ο Ιησούς μεγάλωσε σε ένα πλίνθινο σπίτι μιας βραχώδους πλαγιάς της Ναζαρέτ, μιας πόλης με εκτεταμένες ανασκαφές που έχουν φέρει πολλά στο φως για τη ζωή των γειτόνων του νεαρού Χριστού. Η Ναζαρέτ παρέμενε μάλιστα κλειστή στις ρωμαϊκές παραδόσεις που είχαν σαρώσει την περιοχή, με τους κατοίκους να συνεχίζουν να ζουν με τον παραδοσιακό εβραϊκό τρόπο.\nΤο οστεοφυλάκιο του αδελφού του Ιησού, Ιάκωβου Ο Ιησούς είχε τουλάχιστον έξι αδέλφια: τον Ιάκωβο, τον Ιωσήφ, τον Σίμωνα, τον Ιούδα και τουλάχιστον δύο αδελφές (Ματθαίος 13:54-56 και Μάρκος 6:3). Η Αγία Γραφή αποκαλεί εξάλλου τον Ιησού «πρωτότοκο» της Μαρίας, κάτι που υποδηλώνει ότι η Μαρία έκανε κι άλλα παιδιά (Λουκάς 2:7). Σύμφωνα με τον εβραίο ιστορικό Ιώσηπο Φλάβιο, ο Ιάκωβος συνάντησε το τέλος του όταν καταδικάστηκε από το ιερατείο σε λιθοβολισμό.\nΗ συναγωγή της γενέτειρας της Μαρίας Μαγδαληνής Όταν ο Ιησούς άρχισε να κηρύττει τον λόγο του Θεού, μιλούσε συνήθως σε πιστούς μέσα σε εβραϊκές συναγωγές. Έτσι τουλάχιστον μας λέει η Αγία Γραφή. Εδώ και πολύ καιρό όμως οι ιστορικοί θεωρούσαν πως η λέξη «συναγωγή» δεν ήταν ακριβώς η καλύτερη γλωσσική επιλογή που μπορούσε να κάνει η Βίβλος, πιστεύοντας πως οι εβραίοι πιστοί μαζεύονταν σε σπίτια και δημόσιους χώρους και δεν υπήρχαν πράγματι ειδικοί χώροι προσευχής εκείνα τα χρόνια.\nΤα ανάκτορα του Ηρώδη Η θανατική καταδίκη του Ιησού έλαβε χώρα σε μια δίκη που έγινε στο παλάτι του Ηρώδη, όταν ο αρχιερέας Καϊάφας τον καταδίκασε στην εσχάτη των ποινών παρουσία του ρωμαίου έπαρχου Πόντιου Πιλάτου. Το Μεγάλο Συνέδριο συνήλθε στο προαύλιο των ανακτόρων, όπως μας λέει η Αγία Γραφή, και οι αρχαιολόγοι πιστεύουν σήμερα πως έχουν βρει το μέρος όπου έγιναν όλα αυτά.\nΤα απομεινάρια του εβραίου σταυρωμένου Η σορός του Ιησού δεν έχει βρεθεί ποτέ. Οι αρχαιολόγοι βρήκαν ωστόσο τα απομεινάρια ενός εβραίου που συνάντησε το τέλος με τον ίδιο μαρτυρικό τρόπο. Η σπάνια ανακάλυψη -ελάχιστα απομεινάρια σταυρωμένων έχουν βρεθεί ιστορικά- αποκαλύπτει τις βασανιστικές τελευταίες στιγμές όσων περνούσαν από τον σταυρό.


Η ΜΑΧΗ ΣΥΜΦΩΝΑ ΜΕ ΤΟΝ ΔΙΟΔΩΡΟ ΤΟ ΣΙΚΕΛΙΩΤΗ\nΗ ΝΑΥΜΑΧΙΑ ΤΗΣ ΣΑΛΑΜΙΝΑΣ (ΑΝΑΛΥΤΙΚΑ)\nΗ ΝΑΥΜΑΧΙΑ/ΜΑΧΗ ΤΗΣ ΜΥΚΑΛΗΣ (ΑΝΑΛΥΤΙΚΑ)\nΑΓΝΩΣΤΑ ΣΤΟΙΧΕΙΑ ΑΠΟ ΤΗ ΜΑΧΗ ΤΩΝ ΠΛΑΤΑΙΩΝ\nΑθηναίοι, Μεγαρείς και Αιγινήτες πίεζαν τους Σπαρτιάτες για άμεση στρατιωτική ενέργεια πέρα από τον Ισθμό, για την απελευθέρωση της Κεντρικής Ελλάδος .Οι Αθηναίοι έστειλαν στη Σπάρτη τον Θεμιστοκλή, για να επιτύχει υπόσχεση αμέσου δράσεως. Οι Σπαρτιάτες επεφύλαξαν στον νικητή της Σαλαμίνος εξαιρετικές τιμές, φαίνεται, όμως, ότι δεν έδωσαν θετική απάντηση στα αθηναϊκά αιτήματα. Πολλοί υποθέτουν ότι ο Θεμιστοκλής δεν πέτυχε στην αποστολή του και ότι αυτή η αποτυχία υπήρξε η κυριότερη αιτία του παραμερισμού του.\nΠράγματι, δεν είναι απολύτως εξακριβωμένο, αν ο Θεμιστοκλή εξελέγη στρατηγός για τον επόμενο χρόνο(479/8 π.Χ.).Γεγονός είναι, πάντως, πως οι Αθηναίοι ανέθεσαν την διοίκηση του στόλου στον Ξάνθιππο, τον πατέρα του Περικλέους, και του στρατού στον Αριστείδη. Ο Βeloch αποκλείει τον παραμερισμό του Θεμιστοκλέους και υποστηρίζει ότι διατήρησε την εύνοια του δήμου αρκετά χρόνια κι ότι ήταν στρατηγός το 479/8 π.Χ. Αλλά και στην σπαρτιατική ηγεσία σημειώθηκαν μεταβολές:\nΟ Κλεόμβροτος, αντιβασιλεύς και επίτροπος του βασιλέως Πλειστάρχου, του ανήλικου γιου του Λεωνίδα, αρχιστράτηγος των Πελοποννησίων στον Ισθμό, πέθανε λίγο μετά την ναυμαχία της Σαλαμίνος. Στην θέση του τοποθετήθηκε ο Παυσανίας, ο γιος του Κλεομβρότου, που διάλεξε για υπαρχηγό του τον εξάδελφό του Ευρυάνακτα, τον γιο του Δωριέως, άλλου αδελφού του Λεωνίδα. Στην αρχηγία του στόλου των Λακεδαιμονίων ο βασιλεύς Λεωτυχίδης διαδέχτηκε τον Ευρυβιάδη. Ο Μαρδόνιος επιχείρησε με την διπλωματία να διχάσει τους Έλληνες, πριν επιχειρήσει να επιτύχει τους σκοπούς του με τα όπλα.\nΕίτε επειδή γνώριζε τις διαφωνίες των Ελλήνων είτε διότι τις υποπτευόταν, απευθύνθηκε προς τους Αθηναίους, ασφαλώς γιατί έκρινε ότι η δύσκολη θέση, στην οποία βρίσκονταν(η πόλη τους κατεστραμμένη, οι ίδιοι διασκορπισμένοι και αυτοί που είχαν γυρίσει στην Αθήνα εκτεθειμένοι σε μια καινούργια περσική επίθεση),καθώς και τα παράπονα για την αδράνεια των Πελοποννησίων συμμάχων τους θα τους έκαναν πιο ενδοτικούς. Έστειλε, λοιπόν, ο Μαρδόνιος προς τους Αθηναίους τον σύμμαχό του και υποτελή βασιλιά της Μακεδονίας Αλέξανδρο με δελεαστικές προτάσεις:\nοι Πέρσες θα συγχωρούσαν τους Αθηναίους για τα παλιά τους «σφάλματα», θα τούς παραχωρούσαν μεγάλες εδαφικές εκτάσεις, θα τους αποζημίωναν για τις καταστροφές και θα ξανάχτιζαν τους ναούς που είχαν κάψει, αν δέχονταν να γίνουν σύμμαχοι του Πέρση μονάρχη. Οι Αθηναίοι απέρριψαν με αγανάκτηση τις προτάσεις. Την ίδια μέρα που ο Αλέξανδρος o A' παρουσιάστηκε στην Εκκλησία του Δήμου(μάς τα εξιστορεί ο Ηρόδοτος),ήλθαν και οι πρέσβεις των Σπαρτιατών. Έτσι οι Αθηναίοι άκουσαν διαδοχικά τις προτάσεις του Αλεξάνδρου και τα επιχειρήματα των Σπαρτιατών, που ανησυχούσαν, μήπως οι Αθηναίοι ενδώσουν. Οι Αθηναίοι, , έδωσαν δύο περήφανες απαντήσεις: Στον Αλέξανδρο είπαν:\nΟ αριθμός των οπλιτών θεωρείται ως λογικός (και πιθανός) - οι Αθηναίοι είχαν 10.000 οπλίτες στη Μάχη του Μαραθώνα. Μερικοί ιστορικοί θεωρούν πώς ο αριθμός των ελληνικών στρατευμάτων είναι λογικός και τον χρησιμοποίησαν ως απογραφή του τότε ελληνικού πληθυσμού. Σίγουρα, αυτοί οι αριθμοί μπορούν να θεωρηθούν λογικοί. Η Αθήνα, για παράδειγμα, είχε χρησιμοποιήσει 180 τριήρεις στη ναυμαχία στη Σαλαμίνα, και 36.000 κωπηλάτες. Έτσι, ο αριθμός των 69.500 στρατιωτών μπορεί να θεωρηθεί πιθανός για τη μάχη των Πλαταιών.\nΠαρόλο αυτά, μπορεί να θεωρηθεί και λάθος, λόγω του ότι 1 Σπαρτιάτες ισοδυναμούσε με 7 είλωτες. Για παράδειγμα, ο Λαζένμπυ αποδέχεται πώς οι οπλίτες από τις άλλες ελληνικές πόλεις συνοδευόταν από ένα, ελαφρά οπλισμένο, υπηρέτη για τον καθένα, αλλά δεν αποδέχεται τον αριθμό των 7 ειλώτων για 1 Σπαρτιάτη. Επίσης θεωρεί, πώς κάθε Σπαρτιάτης συνοδευόταν από ένα οπλισμένο είλωτα, ενώ οι υπόλοιποι βοηθούσαν στη μεταφορά πολεμοφοδίων για τον στρατό. Και ο Λαζένμπυ και ο Χόλλαντ θεωρούν πώς οι ελαφρά οπλισμένοι στρατιώτες, παρά τον αριθμό τους, είχαν παίξει καθοριστικό ρόλο στη μάχη.\nΟ αριθμός των 300.000 στρατιωτών του Ηρόδοτου αμφισβητήθηκε από αρκετούς σύγχρονους ιστορικούς, οι οποίοι θεωρούν πώς οι περσικές δυνάμεις ανέρχονταν στους 250.000 στρατιώτες. Σύμφωνα με τις εκτιμήσεις τους, ο αριθμός των 300.000 Περσών στις Πλαταιές θεωρείται απίθανος. Οι περισσότεροι ιστορικοί θεωρούν πώς οι περσικές δυνάμεις ανέρχονταν από τους 70.000 μέχρι τους 120.000 στρατιώτες. Ο ιστορικός Λάζενμπυ, για παράδειγμα, θεωρεί πώς οι Πέρσες είχαν 70.000 στρατιώτες και 10.000 ιππείς. Εν τω μεταξύ, ο Κόννολι (αγγ. Connolly) απορρίπτει τον αριθμό των 120.000 στρατιωτών. Πράγματι, οι περισσότερες εκτιμήσεις αποπίπτουν αυτό τον αριθμό. Ο Ντέλμπριουκ (γερ. Delbrück), θεωρεί πώς οι Πέρσες είχαν στη κατοχή τους 75.000 άνδρες.\nΤο σύνολο των ελιγμών και των μετακινήσεων του ελληνικού στρατού, ως την στιγμή που δόθηκε η μάχη, πρέπει να είχε τον αντίθετο αντικειμενικό σκοπό: να αναγκάσει τον Μαρδόνιο να επιτεθεί στον χώρο νοτίως του Ασωπού ποταμού και ιδιαίτερα στο ορεινό έδαφος των υπωρειών του Κιθαιρώνος, σε έδαφος, δηλαδή, τελείως ακατάλληλο για το περσικό ιππικό. Όταν οι Έλληνες πέρασαν τον Κιθαιρώνα, οι Πέρσες είχαν ήδη οργανώσει τις θέσεις τους. Ο Μαρδόνιος είχε τοποθετήσει προφυλακές σε μια γραμμή που εκτεινόταν βορείως των Ερυθρών και των Πλαταιών, ενώ το κύριο σώμα του στρατού στρατοπέδευε στην βόρεια όχθη του Ασωπού, σε απόσταση 8 χιλιομέτρων από την Θήβα. Στην παράταξη αυτή οι Πέρσες κατείχαν την αριστερή πτέρυγα, οι «μηδίζοντες Έλληνες» την δεξιά και τα άλλα ασιατικά έθνη το κέντρο. Ο Μαρδόνιος κατασκεύασε πίσω από το μέτωπο αυτό ένα περιχαρακωμένο στρατόπεδο μήκους δέκα σταδίων-πιθανότατα τετράγωνο με ξύλινα τείχη και πύργους.\nΟ Μαρδόνιος, αφού κατέλαβε αυτές τις θέσεις, άφησε για λίγο ανενόχλητους τους Έλληνες, πιθανότατα με την ελπίδα ότι θα περνούσαν τον Ασωπό, για να του επιτεθούν στην ανοιχτή πεδιάδα, όπου πλεονεκτούσε χάρη στο ισχυρό ιππικό. Οι Έλληνες στρατοπέδευσαν νοτίως του Ασωπού, στις κατώτερες υπώρειες του Κιθαιρώνος: οι Σπαρτιάτες τοποθετήθηκαν στην δεξιά πτέρυγα, οι άλλοι Έλληνες, που αποτελούσαν το κέντρο της παρατάξεως, στις Ερυθρές και οι Αθηναίοι, που αποτελούσαν την αριστερή πτέρυγα, στις Υσιές. Εμπρός στο ελληνικό μέτωπο εκτεινόταν μια πεδιάδα με λοφίσκους και χαράδρες ως τον Κιθαιρώνα. Πίσω από τον ελληνικό στρατό βρισκόταν το πέρασμα των Δρυός Κεφαλών, από όπου γινόταν ο ανεφοδιασμός τους. Καθώς οι Έλληνες δεν κινήθηκαν να κατεβούν στην πεδιάδα, ο Μαρδόνιος έστειλε εναντίον τους όλο το ιππικό του υπό την αρχηγία του Μασιστίου.\nΤο περσικό ιππικό δεν εφήρμοσε την συνηθισμένη τακτική, αλλά επιτέθηκε κατά μέτωπο εναντίον των Ελλήνων οπλιτών. Μένει άγνωστο σε τι απέβλεπε ο Μαρδόνιος με αυτή την επίθεση ,που ασφαλώς ,όπως την περιγράφει ο Ηρόδοτος, ξεπερνά τα πλαίσια μιας επιχειρήσεως ακροβολισμού ή ανιχνεύσεως. Ίσως ήταν μια απόπειρα εξακριβώσεως των δυνατοτήτων του ιππικού του στο έδαφος αυτό εναντίον της οπλιτικής φάλαγγας.\nΟ Μαρδόνιος διδάχτηκε έτσι ότι δεν μπορούσε να επιτεθεί με το ιππικό στο σημείο αυτό, απέσυρε το ιππικό του και άφησε την πρωτοβουλία της κινήσεως στον Παυσανία, ελπίζοντας, ίσως, ότι οι Έλληνες θα προχωρούσαν στην πεδιάδα πέρα από τον Ασωπό .Μετά από αυτή την πρώτη επιτυχία ο Παυσανίας αποφάσισε να προχωρήσει και να φέρει την παράταξη του στρατού του πιο κοντά στις Πλαταιές. Δεν είναι βέβαια γνωστοί οι λόγοι που τού υπαγόρευσαν αυτή την απόφαση: ασφαλώς ενθαρρύνθηκε απ’ την πρώτη επιτυχία και αντιμετώπισε με μεγαλύτερη εμπιστοσύνη τη δυνατότητα μάχης σε πεδινό έδαφος. Παράλληλα ήλπιζε ότι θα παρέσυρε ευκολότερα τους Πέρσες σε αναμέτρηση, τώρα που βρισκόταν σε λιγότερο ορεινό έδαφος. Τέλος, ίσως η έλλειψη νερού τον ανάγκασε να αλλάξει θέση.\nΟ Ηρόδοτος λέγει ότι ο ελληνικός στρατός προχώρησε προς τα δυτικά κατά μήκος των υπωρειών του Κιθαιρώνος, μετά τις Υσιές, προς το έδαφος των Πλαταιών και στρατοπέδευσε κατά έθνη κοντά στην κρήνη Γαργαφία και στο ιερό του ήρωος Ανδροκράτη, που απέχει 6 στάδια από τις Πλαταιές, σε έδαφος ανώμαλο με χαμηλούς λόφους. Οι Σπαρτιάτες παρατάχτηκαν στο δεξιό μέρος ,κοντά στην κρήνη Γαργαφία, σε ένα λόφο απρόσιτο στο εχθρικό ιππικό, οι Αθηναίοι στο αριστερό μέρος, επίσης σε λόφο, τον Πύργο, ενώ το ελληνικό κέντρο έμενε τελείως απροφύλακτο στην πεδιάδα. Το μέτωπο σχηματίστηκε, κατά τον Ηρόδοτο, από δεξιά προς αριστερά, ως εξής: Σπαρτιάτες, Τεγεάτες, Κορίνθιοι, Ποτειδαιάτες, Ορχομένιοι από την Αρκαδία, Σικυώνιοι, Επιδαύριοι, Τροιζήνιοι, Λεπρεάτες, Μυκηναίοι και Τιρύνθιοι, Φλειάσιοι, Ερμιονείς ,Ερετριείς και Στυρείς, Χαλκιδείς, Αμπρακιώτες, Λευκάδιοι και Ανακτόριοι, Παλείς από την Κεφαλληνία, Αιγινήτες, Μεγαρείς, Πλαταιείς και Αθηναίοι.\nΣύνολο 110.000 άνδρες. Η πλάγια κίνηση, που πιθανότατα πραγματοποιήθηκε νύκτα, για την κατάληψη της δεύτερης θέσης, είναι σύμφωνα με τις σημερινές στρατηγικές αντιλήψεις, αρκετά ανορθόδοξη. Επί πλέον άφηνε ένα κενό εμπρός στην περσική παράταξη, με αποτέλεσμα να μένει εκτεθειμένη η διάβαση των Δρυός Κεφαλών, από όπου περνούσε ο δρόμος ανεφοδιασμού του ελληνικού στρατού. Η νέα θέση είχε επίσης το μειονέκτημα ότι άφηνε εκτεθειμένο το ελληνικό κέντρο. Ο Παυσανίας ίσως απέβλεπε να προκαλέσει σε εκείνο το σημείο επίθεση του ισχυρού περσικού κέντρου, ώστε τα δύο άκρα(Λακεδαιμόνιοι και Αθηναίοι)να επιχειρήσουν κυκλωτική κίνηση, όπως στον Μαραθώνα. Το γεγονός άλλωστε ότι ο Παυσανίας αναγκάστηκε αργότερα να αλλάξει πάλι θέση αποδεικνύει την αδυναμία της μετακινήσεως αυτής.\nΟι Πέρσες, όταν διαπίστωσαν την νέα μετατόπιση των Ελλήνων, μετακινήθηκαν και αυτοί προς τα δυτικά, στην βόρεια όχθη του ποταμού, παράλληλα προς τους Έλληνες. Ο Μαρδόνιος παρέταξε ως εξής τον στρατό του από τα αριστερά προς τα δεξιά: τους Πέρσες απέναντι από τους Σπαρτιάτες και τους Τεγεάτες, τους Μήδους απέναντι από τους Κορινθίους, τους Ποτειδαιάτες, τους Ορχομενίους και τους Σικυωνίους, τους Βακτρίους απέναντι από τους Επιδαυρίους, Τροιζηνίους, Λεπρεάτες, Τιρυνθίους, Μυκηναίους και Φλειασίους, τους Ινδούς απέναντι στους Ερμιονείς ,Ερετριείς, Στυρείς και Χαλκιδείς, τους Σάκες απέναντι στους Αμπρακιώτες, Ανακτορίους, Λευκαδίους, Παλείς και Αιγινήτες, τους «μηδίζοντες» Έλληνες Βοιωτούς, Λοκρούς, Μηλιείς, Θεσσαλούς και 1.000 Φωκείς, Μακεδόνες και τους γείτονες των Θεσσαλών απέναντι στους Μεγαρείς, τους Πλαταιείς και τους Αθηναίους. Αλλά, όπως προσθέτει ο Ηρόδοτος, υπήρχαν μαζί με αυτούς πολεμιστές και από άλλα έθνη: Φρύγες, Μυσοί, Θράκες, Παίονες, Αιθίοπες και Αιγύπτιοι μαχαιροφόροι.\nΚατά τον Ηρόδοτο, οι δύο στρατοί παρέμειναν αδρανείς στις νέες θέσεις τους 8 ημέρες, γιατί οι μάντεις, ο Τισαμενός των Ελλήνων και ο Ηγησίστρατος ο Ηλείος που βρισκόταν στο στρατόπεδο των Περσών, δήλωσαν και στα δύο στρατόπεδα ότι οι οιωνοί ήταν καλοί για την άμυνα, όχι όμως και για επίθεση μετά από διάβαση του ποταμού. Είναι φανερό ότι τόσο ο Παυσανίας όσο και ο Μαρδόνιος έκριναν ότι στις νέες θέσεις η αμυντική τακτική ήταν περισσότερο συμφέρουσα(ο Ηρόδοτος παρουσιάζει την αναβολή αυτή αντίθετη προς τις επιθυμίες του Μαρδόνιου).Κατά την αφήγηση του Ηροδότου, την ογδόη μέρα ο Θηβαίος Τιμηγενίδης συμβούλευσε τον Μαρδόνιο να αποκλείσει την διάβαση του Κιθαιρώνος, από όπου καθημερινά οι Έλληνες έπαιρναν ενισχύσεις και τρόφιμα. Έτσι ο Πέρσης στρατηγός, πριν νυχτώσει , έστειλε το ιππικό του στη διάβαση( πιθανότατα στην στενωπό των Δρυός Κεφαλών).\nΗ επιχείρηση πέτυχε. Το ιππικό κύκλωσε και εξόντωσε μια εφοδιοπομπή 500 ζώων. Τις δύο επόμενες μέρες το ιππικό του Μαρδόνιου ενήργησε συνεχείς επιθέσεις εναντίον των ελληνικών θέσεων. Έτσι εμπόδιζε τους Έλληνες να προμηθεύονται νερό από τον Ασωπό. Την ενδεκάτη ημέρα, κατά τον Ηρόδοτο, έγινε περσικό πολεμικό συμβούλιο, στο οποίο ο Μαρδόνιος και ο Αρτάβαζος αντέταξαν τα επιχειρήματά τους, που, όπως συμβαίνει πάντα στα συμβούλια αυτού του είδους που περιγράφει ο Ηρόδοτος, αντιπροσώπευαν δύο αντίθετες στρατηγικές αντιλήψεις. Ο Αρτάβαζος πρότεινε την υποχώρηση του περσικού στρατού στις Θήβες, όπου υπήρχαν συγκεντρωμένα άφθονα εφόδια και όπου θα μπορούσαν ευκολότερα να αμυνθούν. Η παράταση του αγώνος θα έδινε χρόνο στους Πέρσες, για να επιτύχουν να εξαγοράσουν τους ιθύνοντες σε μερικές ελληνικές πόλεις. Αντίθετα, ο Μαρδόνιος υποστήριζε την άμεση επίθεση, γιατί πίστευε στην μεγάλη υπεροχή του στρατού του.\nΤελικά, κατά τον Ηρόδοτο, ο Μαρδόνιος δεν έλαβε υπ’όψιν τις συμβουλές του Αρτάβαζου και των Θηβαίων και διέταξε να προετοιμασθούν για μάχη την επομένη ημέρα. Στο διάστημα που μεσολάβησε ανάμεσα στην απόφαση του Μαρδονίου και την μάχη τοποθετεί ο Ηρόδοτος δύο διηγήσεις. Στην πρώτη αναφέρει ότι ο βασιλεύς της Μακεδονίας Αλέξανδρος Α', που βρισκόταν στο στρατόπεδο του Μαρδονίου ως σύμμαχος των Περσών, πέρασε τον Ασωπό και παρουσιάστηκε στους Αθηναίους στρατηγούς(μόνο στον Αριστείδη, κατά τον Πλούταρχο),για να τους ειδοποιήσει σχετικά με την επικείμενη εχθρική επίθεση. Η αρχή των λόγων του, όπως την παραδίδει ο Ηρόδοτος, είναι η ακόλουθη:\nΌταν, όμως, οι Αθηναίοι και οι Σπαρτιάτες αρχίζουν την αμοιβαία αλλαγή θέσεων, ο Μαρδόνιος την αντιλαμβάνεται αμέσως και διατάσσει αντίστοιχη αλλαγή της παρατάξεώς του, για να εξουδετερώσει την κίνηση των Ελλήνων .Μόλις οι Αθηναίοι διαπίστωσαν το αντίμετρο του Μαρδονίου, επανήλθαν στην αρχική τους διάταξη και το ίδιο έκαναν και οι Πέρσες, ώστε τελικά δεν έγινε καμιά αλλαγή. Η διήγηση αυτή δεν είναι πειστική: λόγοι ασφαλείας δεν επέτρεπαν να γίνουν οι αλλαγές αυτές κάτω από τα μάτια του εχθρού, που αντί να μιμηθεί τον αντίπαλό του, θα έβρισκε ευκαιρία να πραγματοποιήσει την γενική επίθεση που είχε αποφασίσει. Από τις διηγήσεις αυτές του Ηροδότου συνάγεται η θετική πληροφορία ότι ο Μαρδόνιος ανυπομονούσε περισσότερο από τους Έλληνες να γίνει η μάχη, γιατί πιεζόταν από την έλλειψη τροφίμων και εφοδίων. Άλλος λόγος, που τον ωθούσε πιθανόν στη μάχη, ήταν ότι, ενώ δεν εξαρτούσε τον ανεφοδιασμό του από τον περσικό στόλο, αντιλαμβανόταν οπωσδήποτε τις συνέπειες που θα είχε για τον στρατό του μια ελληνική ναυτική νίκη στην Ιωνία και μια επανάσταση των Μικρασιατών Ελλήνων.\nΟ ιστορικός Kirsten, ερμηνεύοντας κατά λέξη τον Ηρόδοτο, υποστηρίζει ότι οι Αθηναίοι κινήθηκαν προς τα εμπρός, προχώρησαν δηλαδή προς τα βόρεια, στην πεδιάδα του Ασωπού, αντίθετα προς την κατεύθυνση της υποχωρήσεως, είτε γιατί θεωρούσαν ταπεινωτική την υποχώρηση, είτε γιατί πίστευαν ότι οι νικητές του Μαραθώνα ήταν σε θέση να νικήσουν μόνοι τους ,τους Πέρσες. Ορθά όμως έχει παρατηρηθεί ότι η πείρα των τελευταίων ημερών θα είχε πείσει τους Αθηναίους ότι ένα τέτοιο εγχείρημα δεν ήταν εύκολο. Η πεδιάδα που διάλεξαν οι Αθηναίοι, για να μετακινηθούν, ήταν η πεδινή έκταση που μεσολαβούσε ανάμεσα στον λόφο του Πύργου και στην Νήσο. Η πορεία αυτή ήταν η συντομότερη και η πιο ασφαλής, εφόσον πραγματοποιήθηκε νύχτα. Ο Ηρόδοτος παραθέτει μια ιστορία, για να εξηγήσει την καθυστέρηση των Σπαρτιατών. Ένας ανώτερος Σπαρτιάτης αξιωματικός, διοικητής του Πιτανάτη λόχου ,ο Αμομφάρετος, αρνήθηκε να υποχωρήσει με το τμήμα του, γιατί θεώρησε αντίθετη προς την σπαρτιατική τιμή την υποχώρηση εμπρός στον εχθρό. Ο Παυσανίας και ο Ευρυάναξ δεν κατόρθωσαν να τον πείσουν να ξεκινήσει. Στο τέλος αποφάσισαν να προχωρήσουν αφήνοντάς τον πίσω, με την ελπίδα ότι μένοντας μόνος θα τους ακολουθούσε, πράγμα που έγινε τελικά. Αλλά έτσι καθυστέρησαν πολλές ώρες.\nΟι περισσότεροι ιστορικοί θεωρούν αδιανόητη την ανυπακοή του Αμομφάρετου στις διαταγές των αρχηγών του. Άλλωστε, αν πραγματικά πίστευε ο Αμομφάρετος ότι η σπαρτιατική τιμή απαγόρευε την υποχώρηση, δεν θα υποχωρούσε τελικά, αλλά θα πολεμούσε μόνος σαν τον Λεωνίδα. Ας σημειωθεί επίσης ότι ο Θουκυδίδης αρνείται την ύπαρξη του Πισανάτη λόχου. Δεν αποκλείεται, όμως, η καθυστέρηση των Αθηναίων και των Σπαρτιατών να οφειλόταν σε άλλη αιτία. Ίσως, δηλαδή, όταν διαπιστώθηκε ότι τμήματα του ελληνικού κέντρου δεν κατέλαβαν την θέση που προέβλεπε το αρχικό σχέδιο, έγινε συμβούλιο Αθηναίων και Σπαρτιατών αρχηγών για νέες αποφάσεις. Ίσως μάλιστα αποφασίστηκε να παραταχθούν οι Αθηναίοι στα αριστερά των Σπαρτιατών, αγνοώντας το κέντρο. Στην περίπτωση αυτή η συνένωση των Αθηναίων και των Σπαρτιατών δεν θα είχε πραγματοποιηθεί, όταν άρχισε η επίθεση. Αλλά υπάρχει και άλλη μία εξήγηση, περισσότερο πιθανή.\nΗ υποχώρηση των Σπαρτιατών δεν καθυστέρησε, αλλά εκτελέστηκε αργά, σύμφωνα με το σχέδιο. Έτσι μπορεί να εξηγηθεί, γιατί ο λόχος του Αμομφάρετου δεν είχε συμπληρώσει την σύμπτυξή του το πρωί. Η αργοπορία αυτή λοιπόν απέβλεπε στο να παρασύρει τους Πέρσες σε επίθεση. Και αν αυτός ήταν ο σκοπός του Παυσανία, τότε η επιτυχία του ήταν μεγάλη, γιατί οι Πέρσες έπεσαν στην παγίδα και άρχισαν την επίθεση. Όπως και αν έχει το πράγμα, το κύριο σπαρτιατικό σώμα κατέλαβε μέσα στο σκοτάδι τις υπώρειες του Κιθαιρώνος, ενώ ελαφρά τμήματα καθάρισαν τον δρόμο ανεφοδιασμού και πέτυχαν έτσι έναν από τους κύριους αντικειμενικούς σκοπούς της επιχειρήσεως. Αλλά το ελληνικό μέτωπο δεν φαίνεται να παρουσίαζε συνοχή.\nΗ μάχη των Πλαταιών έγινε στις 4 Βοηδρομιώνος του 479 π.Χ., 13 ημέρες μετά την κατάληψη της δεύτερης θέσης από τους Έλληνες. Με την ανατολή του ηλίου οι Πέρσες ιππείς, που πέρασαν ξανά τον Ασωπό, για να συνεχίσουν τις επιθέσεις της προηγουμένης ημέρας, διαπίστωσαν ότι οι Έλληνες είχαν εγκαταλείψει τις θέσεις τους. Μόνο ο καθυστερημένος λόχος του Αμομφάρετου διακρινόταν να υποχωρεί αργά μέσα στην πεδιάδα προς τις πλαγιές το Κιθαιρώνος. Ο Μαρδόνιος έμαθε από τους ιππείς του την ελληνική υποχώρηση. Καθώς ήταν ήδη αποφασισμένος να δώσει την αποφασιστική μάχη, θέλησε να εκμεταλλευθεί την ευκαιρία που του παρουσιάστηκε. Η απόφασή του φαίνεται συνετή: η ελληνική παράταξη είχε διαιρεθεί σε τρία τμήματα. Οι Σπαρτιάτες υποχωρούσαν ακόμη και θα είχαν ασφαλώς κάποια δυσκολία να περάσουν από την υποχώρηση στην άμυνα ή στην επίθεση. Δεν υποπτεύθηκε πάντως ο Μαρδόνιος την δυνατότητα παγίδας και οπωσδήποτε φαίνεται ότι παρασύρθηκε σε θέση όχι τόσο κατάλληλη για το ιππικό του.\nΟι Πέρσες λοιπόν και οι «μηδίζοντες» Έλληνες εφόρμησαν εναντίον των τριών αυτών τμημάτων χωριστά. Τρεις συμπλοκές η μια αρκετά μακριά από την άλλη, αλλά με κάποια αλληλοεξάρτηση, αποτέλεσαν την μάχη των Πλαταιών. Στην πρώτη, στην μάχη δηλαδή που συνήψαν οι Σπαρτιάτες με τους Πέρσες κρίθηκε η τύχη της μάχης, αλλά και της αρχαίας Ελλάδας. Η κύρια συμπλοκή ανάμεσα στους Σπαρτιάτες και τους Πέρσες άρχισε με την επίθεση του περσικού ιππικού εναντίον του λόχου του Αμομφάρετου που, πιθανότατα ως τμήμα προκαλύψεως, υποχωρούσε προς τις πλαγιές του Κιθαιρώνος. Όταν εκδηλώθηκε η επίθεση του περσικού ιππικού, το κύριο σώμα των Σπαρτιατών είχε φτάσει κοντά στον Μολοέντα, παραπόταμο του Ασωπού, στην τοποθεσία Αργιόπιο, όπου υπήρχε ιερό της Ελευσινίας Δήμητρος, σε απόσταση 10 σταδίων(1800-1900 μ.) από την αφετηρία τους. Κατά τον Ηρόδοτο, μόλις το σώμα του Αμομφάρετου ενώθηκε με το κύριο σπαρτιατικό σώμα, άρχισε αμέσως η επίθεση ολοκλήρου του εχθρικού ιππικού.\nΟ Παυσανίας, φαίνεται, βρέθηκε σε δύσκολη θέση(ίσως γιατί δεν είχε κατορθώσει ακόμη να καταλάβει τις ορεινές θέσεις που προέβλεπε το σχέδιό του) και ζήτησε βοήθεια από τους Αθηναίους. Αλλά οι Αθηναίοι δεν μπόρεσαν να τον ενισχύσουν, γιατί, ενώ όδευαν προς την κατεύθυνση των Σπαρτιατών, δέχτηκαν επίθεση των Θηβαίων. Εδώ βρίσκεται ίσως ένα μικρό κενό στην διήγηση του Ηροδότου. Οι Σπαρτιάτες κατόρθωσαν να υποχωρήσουν σε έδαφος προφυλαγμένο από τις επιθέσεις του ιππικού. Έτσι τις επιθέσεις του περσικού ιππικού διαδέχτηκαν τώρα οι επιθέσεις του περσικού πεζικού. Ο Μαρδόνιος, επικεφαλής του περσικού πεζικού της αριστερής πτέρυγας του, επιτέθηκε εναντίον των Σπαρτιατών. Πιθανότατα διέταξε και το κέντρο του να επιτεθεί όσο μπορούσε πιο γρήγορα. Έπρεπε να εξαναγκάσει τους Σπαρτιάτες να δώσουν μάχη, πριν καταλάβουν στις υπώρειες του Κιθαιρώνος θέσεις ακατάλληλες για την επίθεση του περσικού πεζικού. Ασφαλώς οι ιππείς του δεν είχαν αντιληφθεί τους Αθηναίους, που προχωρούσαν σε πεδινό έδαφος, γιατί τους έκρυβε η Ράχη του Ασωπού. Γι’ αυτό δεν δόθηκε διαταγή για επίθεση εναντίον τους.\nΕίναι φανερό ότι ο Μαρδόνιος πίστευε ότι θα κέρδιζε τη μάχη, αν τα καλύτερά του στρατεύματα νικούσαν τα καλύτερα στρατεύματα των Ελλήνων, αν δηλαδή ο Πέρσες νικούσαν τους Σπαρτιάτες. Στην πραγματικότητα έγινε ακριβώς το αντίθετο: έχασε τη μάχη, γιατί το καλύτερο τμήμα του νικήθηκε από τον καλύτερο στρατό των Ελλήνων, τους Σπαρτιάτες. Όταν οι αρχηγοί των άλλων εχθρικών τμημάτων είδαν τους Πέρσες να καταδιώκουν τους Έλληνες, έδωσαν διαταγή επιθέσεως. Τα τμήματα αυτά όρμησαν τρέχοντας με μεγάλη βοή, νομίζοντας ότι θα καταβάλουν με έφοδο τους Έλληνες. Η κίνηση όμως προς τα εμπρός γινόταν με απερίγραπτη αταξία. Το περσικό πεζικό αποτελούσαν τοξότες, που είχαν ως μόνο αμυντικό όπλο μεγάλες ξύλινες ασπίδες από πλέγμα λυγαριάς, ήταν δηλαδή ουσιαστικά άοπλοι μπροστά στους σιδηρόφρακτους οπλίτες της Σπάρτης. Όταν πλησίασαν τους Σπαρτιάτες στην κοιλάδα του Μολόεντα, κοντά στο ναό της Δήμητρας, σταμάτησαν, στερέωσαν στο έδαφος τις ασπίδες τους, δημιουργώντας έτσι προστατευτικό τείχος, και κάλυψαν τους Σπαρτιάτες με νέφος από βέλη. Για ένα διάστημα οι Σπαρτιάτες και οι Τεγεάτες υπέμεναν με καρτερία τον καταιγισμό προφυλαγμένοι απ’ τις ασπίδες τους.\nΌταν το διέσπασαν, η σύγκρουση συνεχίστηκε γύρω από το ιερό της Δήμητρας, κοντά στην θέση Αργιόπιον. Οι Πέρσες και οι Μήδοι αγωνίστηκαν με γενναιότητα. Αλλά, καθώς είχαν μείνει χωρίς ασπίδες, στάθηκαν ανίσχυροι να αντιταχθούν στο δωρικό δόρυ. Η συμπλοκή μεταβλήθηκε γρήγορα σε σφαγή και ,όταν ο Σπαρτιάτης Αρίμνηστος σκότωσε τον Μαρδόνιο, που μαχόταν στο μέσον 1000 εκλεκτών πολεμιστών του, οι Πέρσες και οι Μήδοι εγκατέλειψαν τον αγώνα, ξαναπέρασαν καταδιωκόμενοι τον Ασωπό και κατέφυγαν(τουλάχιστον ένα μέρος τους)στο περιχαρακωμένο στρατόπεδο. Το μεγάλο πρόβλημα της σύγκρουσης Σπαρτιατών-Περσών είναι η απουσία του περσικού ιππικού. Σχετικά έχουν διατυπωθεί πολλές απόψεις. Η πιο πιθανή είναι ότι, όπως μαρτυρεί ο Βοιωτός Πλούταρχος στον Βίο του Αριστείδη, η κρίσιμη φάση της μάχης έγινε κοντά στον ναό της Ελευσινίας Δήμητρος, στις υπώρειες του Κιθαιρώνος ,σε έδαφος ακατάλληλο για το ιππικό. Οι Αθηναίοι, που έως την επίθεση κατά των Σπαρτιατών δεν αντιμετώπιζαν καμία επίθεση, καθώς βάδιζαν κρυμμένοι πίσω από τα υψώματα της Ράχης του Ασωπού, αναγκάστηκαν μετά την αίτηση βοηθείας από την Παυσανία να αλλάξουν πορεία και έτσι αποκάλυψαν την θέση τους στον εχθρό.\nΟι Θηβαίοι αποσύρθηκαν βιαστικά στην Θήβα. Κατά τον Έφορο, οι Αθηναίοι, οι Πλαταιείς και οι Θεσπιείς καταδίωξαν τους Θηβαίους ως την πόλη τους, τους νίκησαν για δεύτερη φορά και τους ανάγκασαν να κλειστούν στα τείχη. Μέσα στην γενική φυγή μόνο το ιππικό, και ιδιαίτερα το βοιωτικό, που ήταν ανέπαφο, γιατί δεν είχε πολεμήσει ως εκείνη την στιγμή, προσπαθούσε να υποστηρίξει τους φυγάδες και να εμποδίσει, όσο μπορούσε, τις ελληνικές επιθέσεις. Οι Έλληνες, όμως, συνέχισαν την καταδίωξη και την σφαγή των ανδρών του Ξέρξη. Κατά τον Ηρόδοτο, τόσο οι ελληνικές δυνάμεις όσο και οι εχθρικές που καταλάμβαναν το κέντρο των δύο παρατάξεων, δεν πολέμησαν στην κρίσιμη φάση της μάχης. Η διήγησή του δεν είναι πειστική. Ήδη στην αρχαιότητα ο Πλούταρχος αμφισβήτησε αυτή την εκδοχή: «είναι άξιο απορίας, γράφει, πώς ο Ηρόδοτος λέει ότι μόνο οι Αθηναίοι, οι Σπαρτιάτες και οι Τεγεάτες πολέμησαν με τους εχθρούς». Το αντίθετο μαρτυρεί το πλήθος των νεκρών και το γεγονός ότι όλοι μαζί οι Έλληνες ίδρυσαν τον βωμό στον Δία Ελευθέριο.\nΑλλά όσες αμφιβολίες και αν δημιουργεί η εκδοχή του Ηροδότου είναι η μοναδική πηγή: Κατά τον Ηρόδοτο, λοιπόν, οι Έλληνες που είχαν παραταχθεί κοντά στο Ηραίον, εμπρός από την πόλη των Πλαταιών, δεν επιτέθηκαν εναντίον του εχθρού, αλλά ούτε δέχθηκαν επίθεση. Από την αφήγησή του μάλιστα δεν φαίνεται να υπήρχε εχθρικός στρατός-η δύναμη του Αρταβάζου-απέναντί τους. Ο στρατός αυτός, αν ήταν παρατεταγμένος απέναντι στο ελληνικό κέντρο, πρέπει να μην τόλμησε να επιτεθεί, γιατί οι ελληνικές θέσεις ήταν ιδιαίτερα ισχυρές(εκτός πια αν είχε χάσει ο Αρτάβαζος κάθε επαφή με τους Έλληνες του κέντρου).Η υπόθεση αυτή συμφωνεί με την μαρτυρία του Ηροδότου, που παρουσιάζει τον Αρτάβαζο να παρακολουθεί τον αγώνα ως θεατής και να διατάζει, μετά τον θάνατο του Μαρδονίου, γρήγορη υποχώρηση προς την Φωκίδα. Κατά τον Ηρόδοτο, οι Έλληνες του κέντρου, όταν διαπίστωσαν την νίκη των Σπαρτιατών, δεν καταδίωξαν τον εχθρό που υποχωρούσε, αλλά χωρίστηκαν σε δύο τμήματα. Οι Κορίνθιοι και άλλοι Έλληνες(το δεξιό τμήμα του κέντρου)προχώρησαν προς τον ναό της Δήμητρος, κοντά στις υπώρειες και τους λόφους-ασφαλώς για να βοηθήσουν τους Σπαρτιάτες στην καταδίωξη του εχθρού. Δεν είναι γνωστό τι πέτυχαν με την κίνησή τους αυτή.\nΟι Έλληνες του αριστερού τμήματος του κέντρου (δηλαδή από τους Μεγαρείς ως τους Φλειασίους) ακολούθησαν τον δρόμο της πεδιάδας. Ο Ηρόδοτος δεν προσδιορίζει την κατεύθυνση. Είναι πιθανό ότι βάδισαν προς την κατεύθυνση των Αθηναίων. Όταν το τμήμα αυτό πλησίασε ασύντακτο τους εχθρούς, έγινε αντιληπτό από το θηβαϊκό ιππικό, που με αρχηγό τον ίππαρχο Ασωπόδωρο εξόρμησε εναντίον τους, φόνευσε 600 και απώθησε τους υπολοίπους προς τις πλαγιές του Κιθαιρώνος. Στην συμπλοκή αυτή οι Έλληνες είχαν, κατά τον Ηρόδοτο, τις μεγαλύτερες απώλειες. Η μάχη είχε κριθεί. Ο εχθρικός στρατός υποχωρούσε παντού. Ένα τμήμα του κατέφυγε στο περιχαρακωμένο στρατόπεδο που είχε εγκαταστήσει ο Μαρδόνιος στον Σκώλο, κοντά στην Θήβα, ενώ ένα άλλο τμήμα του, με αρχηγό τον Αρτάβαζο, υποχωρούσε γρήγορα προς την Φωκίδα. Είναι πολύ πιθανό ότι ένα μεγάλο μέρος του στρατού του Μαρδονίου ενώθηκε με τον Αρτάβαζο και κατόρθωσε να επιστρέψει στην Ασία με πολλές κακουχίες και απώλειες. Ασφαλώς οι Έλληνες δεν καταδίωξαν τον στρατό αυτό, γιατί δεν διέθεταν ιππικό και γιατί έπρεπε να τιμωρήσουν τους Θηβαίους.\nΗ τύχη των Περσών που κατέφυγαν στο περιχαρακωμένο στρατόπεδο ήταν ο όλεθρος. Οι Σπαρτιάτες που τους καταδίωξαν ως εκεί δεν μπόρεσαν να τους καταβάλουν αμέσως, γιατί οι Πέρσες τους απέκρουσαν εύκολα απ’ τα τείχη και τους πύργους. Έτσι ζήτησαν την ενίσχυση των Αθηναίων που είχαν την φήμη των ειδικών στις τειχομαχίες. Ο αγώνας υπήρξε σκληρός και παρατεταμένος. Τέλος, οι Αθηναίοι με την ανδρεία και την επιμονή τους ανέβηκαν στο τείχος και γκρέμισαν ένα τμήμα του. Από το ρήγμα εισόρμησαν οι Έλληνες-πρώτοι οι Τεγεάτες. Ακολούθησε γενική σφαγή των Περσών, που δεν πρόβαλαν καμία αντίσταση. Δεν είναι δυνατόν από την διήγηση του Ηροδότου να καθορίσουμε με βεβαιότητα την διάρκεια της πολιορκίας του περσικού στρατοπέδου. Το πιθανότερο είναι ότι η επιχείρηση τελείωσε την ίδια μέρα που έγινε η μάχη. Η άποψη μιας πολυήμερης πολιορκίας δεν στηρίζεται πουθενά.\nΕπί 10 περίπου ημέρες οι Έλληνες έθαβαν τους νεκρούς τους. Κατά τον Ηρόδοτο, στη μάχη έπεσαν 91 Σπαρτιάτες οπλίτες, 52 Αθηναίοι και 16 Τεγεάτες. Πρέπει ασφαλώς να προστεθούν και οι 600 του κέντρου της ελληνικής παρατάξεως. Αλλά ο Πλούταρχος υπολογίζει τους νεκρούς των Ελλήνων συνολικά σε 1360 .Η πληροφορία του Εφόρου ότι οι Έλληνες έθαψαν «τους πεσόντας όντας πλείους των μυρίων»(πάνω από 10.000) δεν φαίνεται πιθανή. Ο ίδιος αναφέρει ότι οι Έλληνες εξόντωσαν περισσότερους από 100.000 Πέρσες, ενώ ο Ηρόδοτος δίνει ακόμα υψηλότερους αριθμούς: από τους 300.000 άνδρες του Μαρδονίου σώθηκαν μόνο 43.000(40.000 του Αρταβάζου και άλλοι 3.000).Ασφαλώς οι απώλειες των βαρβάρων είναι πάρα πολύ εξογκωμένες και των Ελλήνων αρκετά μειωμένες. Στην αρχή του δρόμου των Πλαταιών προς τα Μέγαρα ανήγειραν οι ελληνικές πόλεις τάφους για τους ηρωικούς νεκρούς τους. Ο Ηρόδοτος δίνει αρκετές λεπτομέρειες: οι Σπαρτιάτες έθαψαν σε τρεις τάφους τους νεκρούς τους, πιθανότατα σε έναν τους «ιρένες» (τους Σπαρτιάτες που είχαν ήδη συμπληρώσει την ηλικία των 20 ετών),σε έναν δεύτερο τους περιοίκους(τους άλλους Σπαρτιάτες, γράφει ο Ηρόδοτος)και σε έναν τρίτο τους είλωτες.\nΟι άλλες πόλεις (Αθήνα, Μέγαρα, Τεγέα και Φλειούς) έθαψαν η καθεμία όλους τους νεκρούς της μαζί σε έναν τάφο. Ο Ηρόδοτος προσθέτει ότι οι άλλοι Έλληνες που δεν πολέμησαν στις Πλαταιές ανύψωσαν τύμβους που δεν περιείχαν νεκρούς, για να πλαστογραφήσουν την ιστορία, αφού οι μελλοντικές γενιές των Ελλήνων θα έβλεπαν σε αυτούς τους τύμβους αποδείξεις συμμετοχής στην μάχη. Και προσπαθεί να το αποδείξει με την πληροφορία που άκουσε ότι ο τύμβος των Αιγινητών υψώθηκε 10 χρόνια μετά την μάχη. Ίσως να μην είναι ακριβής η πληροφορία και ο ισχυρισμός του Ηροδότου να αποτελεί προσπάθεια περιορισμού της δόξας για τη νίκη μόνο στους Σπαρτιάτες, στους Αθηναίους, στους Τεγεάτες, στους Μεγαρείς και στους Φλειασίους. Από τα λάφυρα της μάχης προσέφεραν οι Έλληνες, όπως και μετά την ναυμαχία της Σαλαμίνος, το 1/10 στους θεούς.\nΣτον Απόλλωνα των Δελφών αφιέρωσαν έναν χρυσό τρίποδα τοποθετημένο στην κορυφή χάλκινου κίονος, ο οποίος παριστάνει 3 φίδια που αλληλοσυμπλέκονται. Επάνω στους έλικες των φιδιών χάραξαν τα ονόματα των πόλεων που πολέμησαν στις Πλαταιές. Πιθανώτατα επάνω στη βάση του κίονος ο Παυσανίας χάραξε το υπερήφανο δίστιχο: «Ελλήνων στρατηγός, επεί στρατόν ώλεσε Μήδων,Παυσανίας Φοίβω μνήμ’ανέθηκε τόδε».Κατά τον Θουκυδίδη, το επίγραμμα αυτό του Παυσανία υπήρξε η πρώτη αιτία της δυσμένειας, στην οποία υπέπεσε, γιατί οι Σπαρτιάτες και οι άλλοι Έλληνες δεν συγχώρεσαν στον νικητή των Πλαταιών την αλαζονεία του. Κατά τον ιστορικό, οι Έλληνες έσβησαν το επίγραμμα και το αντικατέστησαν με τα ονόματα των λαών.’ Ίσως παράλληλα να έγραψαν στη βάση ένα άλλο επίγραμμα του Σιμωνίδη: «Ελλάδος ευρυχόρου σωτήρες τον δ’ανέθηκαν δουλοσύνης στυγεράς ρυσάμενοι πόλιας».\nΟ χρυσός τρίποδας λεηλατήθηκε από τους Φωκείς που κατέλαβαν το Μαντείο κατά τον Β’Ιερόπόλεμο, ενώ ο χάλκινος κίονας μεταφέρθηκε στον Ιππόδρομο της Κωνσταντινούπολης από τον Μέγα Κωνσταντίνο και σώζεται ως σήμερα. Στον Δία της Ολυμπίας και στον Ποσειδώνα του Ισθμού αφιέρωσαν οι Έλληνες κολοσσιαία ορειχάλκινα αγάλματα. Η Σπάρτη και ο Παυσανίας δέχτηκαν τα βραβεία της ανδρείας. Αξιωματικοί και οπλίτες μοιράστηκαν τα υπόλοιπα λάφυρα: χρυσό, αργυρό, πολύτιμα υφάσματα, δούλους. Οι Έλληνες ίδρυσαν επίσης στο πεδίο της μάχης βωμό του Ελευθερίου Διός, επάνω στον οποίο χάραξαν το επίγραμμα του Σιμωνίδη: «τονδε που Έλληνες νίκας κράτει έργω Άρηος Πέρσας εξελάσαντες ελευθέρα Ελλάδι κοινόν ιδρύσαντο Διός βωμόν ελευθερίου». Οι Πλαταιείς, που η χώρα τους ανακηρύχθηκε ιερή, απαραβίαστη και ουδέτερη, ανέλαβαν να εορτάζουν κάθε 4 χρόνια τα Ελευθέρια προς τιμήν των νεκρών που τάφηκαν στην γη τους. Την 11η ημέρα μετά την μάχη ο ελληνικός στρατός παρουσιάστηκε εμπρός στα τείχη της Θήβας και απαίτησε την παράδοση των Θηβαίων αρχηγών που οδήγησαν την πόλη στην περσική συμμαχία. Εκτελούσαν έτσι τον όρκο που είχαν δώσει στον Ισθμό, όταν έκλεισαν την συνθήκη της Πανελλήνιας συμμαχίας.\nΤη δωδέκατη μέρα, ο Μαρδόνιος διέταξε το ιππικό του να επιτεθεί. Οι Πέρσες απέκλεισαν την πρόσβαση των Ελλήνων στην κρήνη Γαργαφία, απ' όπου υδρεύονταν πλέον τα στρατεύματα μετά τον αποκλεισμό και του Ασωπού. Χωρίς νερό και τρόφιμα η κατάσταση στο ελληνικό στρατόπεδο έμοιαζε πάρα πολύ δύσκολη. Ένα πολεμικό συμβούλιο που έγινε αποφάσισε την οπισθοχώρηση προς τις Πλαταιές. Η θέση που διάλεξαν ονομαζόταν Νήσος, γιατί βρισκόταν ανάμεσα σε δύο παραποτάμους της Ωερόης (παραπόταμου του Ασωπού).\nΣύμφωνα με όλους τους ιστορικούς, η "κατάληψη" των νέων θέσεων δεν έγινε συντεταγμένα. Υπήρξε μεγάλη σύγχυση για το ποιος θα πάει πού. Ο Ηρόδοτος αναφέρει χαρακτηριστικά (ο Θουκυδίδης απορρίπτει ωστόσο αυτή την εκδοχή) ότι ο Αμομφάρετος, ανώτερος Σπαρτιάτης διοικητής του Πιτανάτη λόχου, δεν δεχόταν να υποχωρήσει με τους άντρες του, γιατί θεωρούσε ατιμωτική πράξη κάτι τέτοιο. Τελικά, πείστηκε από τον Παυσανία και τον Ευρυάνακτα να υποχωρήσει. Ενδεχομένως η καθυστέρηση του Αμομφάρετου να αποτέλεσε μέρος ευρύτερης στρατηγικής κίνησης.\nΜόνο το θηβαϊκό ιππικό, με επικεφαλής τον ίππαρχο Ασωπόδωρο, σκότωσε περίπου 600 συμπατριώτες τους ουσιαστικά Έλληνες (θυμίζουμε ότι η Θήβα είχε μηδίσει). Οι Πέρσες, μετά την ήττα στο πεδίο της μάχης, υποχώρησαν προς τη Φωκίδα με επικεφαλής τον Αρτάβαζο, όπως είπαμε, ενώ ένα μεγάλο μέρος τους κατέφυγε σ' ένα περιχαρακωμένο στρατόπεδο που είχε φτιάξει ο Μαρδόνιος στη θέση Σκώλος. Εκεί οι Σπαρτιάτες, οι Αθηναίοι που έσπευσαν να τους βοηθήσουν ως ειδικοί (και) στις τειχομαχίες και οι Τεγεάτες, που πρόσφεραν πολλά στη μάχη των Πλαταιών, κατάφεραν να εισχωρήσουν στο στρατόπεδο και να σφάξουν όλους τους Πέρσες...\nΑπό τα λάφυρα της μάχης, οι Έλληνες πρόσφεραν το 1/10 στους Θεούς. Στον Απόλλωνα των Δελφών αφιέρωσαν έναν χρυσό τρίποδα τοποθετημένο στην κορυφή χάλκινου κίονα που παριστάνει τρία φίδια που συμπλέκονται μεταξύ τους. Πάνω στους έλικες των φιδιών χάραξαν τα ονόματα των πόλεων που πολέμησαν στις Πλαταιές.\nΟ χρυσός τρίποδας λεηλατήθηκε από τους Φωκείς κατά των Β' Ιερό Πόλεμο, ενώ ο χάλκινος κίονας μεταφέρθηκε από τον Μέγα Κωνσταντίνο στον Ιππόδρομο της Κωνσταντινούπολης, όπου βρίσκεται ως σήμερα. Οι Πλαταιές ανακηρύχθηκαν ιερή πόλη, ενώ οι Θηβαίοι, μετά από εικοσαήμερη πολιορκία, παρέδωσαν τους αρχηγούς τους στον Παυσανία. Μεταφέρθηκαν στον Ισθμό και εκτελέστηκαν, ενώ η βοιωτική συμπολιτεία διαλύθηκε.\nΟ Τρικάρηνος Όφις (πολυτονικό: Τρικάρηνος Ὄφις, τουρκικά: Yılanlı Sütun / Γιλάνλι Σουτούν) , επίσης γνωστός ως και η στήλη των όφεων, ο τρίποδας των Δελφών, τρικέφαλο φίδι, οφιόσχημη στήλη, ή ο τρίποδας των Πλαταιών, είναι αρχαία ορειχάλκινη στήλη στην περιοχή του Ιπποδρόμου της Κωνσταντινούπολης. Αποτελούσε τη στήριξη ενός αρχαίου ελληνικού χρυσού τρίποδα των αρχών του 5ου αιώνα π.Χ. ο οποίος αρχικά βρισκόταν στους Δελφούς, και αργότερα μεταφέρθηκε στην Κωνσταντινούπολη από τον Ρωμαίο αυτοκράτορα Κωνσταντίνο Α´ το 324.\nΟ τρίποδας κατασκευάστηκε προς ανάμνηση των Ελλήνων οι οποίοι σκοτώθηκαν πολεμώντας στη μάχη των Πλαταιών (479 π.Χ.) εναντίον των Αχαιμενιδών Περσών κατά τους Περσικούς πολέμους, και σύμφωνα με τον Ηρόδοτο το μέταλλο που χρησιμοποιήθηκε προήλθε από το λιώσιμο των Περσικών όπλων και λαφύρων. Ο τρίποδας είχε ύψος 8 μέτρα και οι κεφαλές των φιδιών παρέμεναν ακέραιες επάνω στη στήλη ως και τα τέλη του 17ου αιώνα.\nΤο μνημείο κατασκευάστηκε την άνοιξη του 478 π.Χ., μερικούς μήνες μετά την ήττα των Περσών στη μάχη των Πλαταιών τον Αύγουστο του 479 π.Χ. από τον συνασπισμό των ελληνικών πόλεων κρατών και τοποθετήθηκε στον ναό του Απόλλωνα στους Δελφούς. Ήταν το ένα από τα δύο γνωστά αναθήματα, στα οποία χαράχτηκαν τα ονόματα των 31 πόλεων, που συμμετείχαν στον συνασπισμό εναντίον των Περσών, με το άλλο να είναι το άγαλμα του Ολυμπίου Διός (πριν το χρυσελεφάντινο) το οποίο δεν διασώζεται πλέον, και είναι πιθανό πως υπήρξε και ένα τρίτο ανάθημα με τις χαράξεις των πόλεων με το άγαλμα του Ποσειδώνα στην περιοχή του Ισθμού της Κορίνθου το οποίο περιείχε μια παρόμοια αφιέρωση.\nΥπήρχαν μικρές διαφορές με κάποιες πόλεις που κατονομάζονται στο μνημείο των Δελφών (Θεσπιείς, Ερετριείς, Λευκάς, Σίφνος) το οποίο θεωρείται και το αρχικό, οι οποίες, όμως, δεν αναφέρονται στο μνημείο της Ολυμπίας.\nΑρχική επιγραφή και Παυσανίας\nἘλλήνων ἀρχηγὸς ἐπεὶ στρατὸν ὣλεσε Μήδων,\nΠαυσανίας Φοίβω μνῃμ’ ἀνέθηκε τόδε\no Παυσανίας στον Φοίβο (Απόλλωνα) αφιέρωσε τούτο\nμνᾳμ ἀρετᾳς ἀνέθηκε Ποσειδάωνι ἃνακτι\nΠαυσανίας, ἃρχων Ἐλλάδος ἐυρυχόρου,\nπόντου ἐπ’ Εὐξείνου, Λακεδαιμόνιος γένος,\nυἰός Κλεομβρότου, ἀρχαίας Ἡρακλέος γενεᾳς\nγιος του Κλεόμβροτου, της αρχαίας γενιάς του Ηρακλή\nΟι επιγραφές διασώζονται σε μεγάλο βαθμό έως και σήμερα, και υπάρχουν συνολικά 31 πόλεις, οι οποίες αναφέρονται στη Σπαρτιατική διάλεκτο, και θεωρείται πως οι πόλεις είναι οργανωμένες σε 3 κύριες ομάδες επιρροής, της Σπάρτης, της Κορίνθου, και των Αθηνών.\nΟι επιγραφές εμφανίζονται σε μια μόνο πλευρά της στήλης και δεν βρίσκονται περιμετρικά της. Η στήλη αποτελείται από 28 σπείρες, εκ των οποίων οι 15 μόνο περιέχουν εγχαράξεις, οι οποίες ξεκινούν από την 3η σπείρα από τη βάση και καταλήγουν στην 13η προς την κορυφή.\nΚαταστροφή του τρίποδα\nΚάντε κλικ στην εικόνα για μεγέθυνση: Η στήλη του Τρικάρηνου Όφεως σήμερα στην πλατεία Ατ-Μεϊντάν της Κωνσταντινούπολης (παλαιός Ιππόδρομος της Κωνσταντινούπολης), στο βάθος διακρίνεται ο Οβελίσκος του Θεοδόσιου Α´\nΚάντε κλικ στην εικόνα για μεγέθυνση: Η βάση της στήλης διασώζεται έως και σήμερα στην περιοχή της αρχικής τοποθεσίας της στους Δελφούς\nΚάντε κλικ στην εικόνα για μεγέθυνση: Αναπαράσταση της στήλης με τις χαράξεις των ονομασιών, Imagines Inscriptorum, 19ος αιώνας\nΚάντε κλικ στην εικόνα για μεγέθυνση: Μετάφραση Ονομάτων Στήλης\nΚάντε κλικ στην εικόνα για μεγέθυνση: Τμήμα μιας από τις κεφαλές στο αρχαιολογικό μουσείο Κωνσταντινούπολης\n29. Όταν ο Μαρδόνιος ξαναγύρισε στις Θήβες με το στρατό του, οι Έλληνες σύνεδροι αποφάσισαν να παραλάβουν τους Αθηναίους και, βγαίνοντας όλοι μαζί στις Πλαταιές, να αγωνιστούν μέχρι τέλους για την ελευθερία. Αποφάσισαν επίσης να κάνουν όρκο στους θεούς ότι, αν νικήσουν, θα τελούν εκείνη την ημέρα οι Έλληνες από κοινού τη γιορτή της Ελευθερίας και θα οργανώσουν τους αγώνες της ελευθερίας στις Πλαταιές. Όταν οι Έλληνες συγκεντρώθηκαν στον Ισθμό, αποφάσισαν να δώσουν όλοι όρκο σχετικά με τον πόλεμο, που θα προστάτευε την ομόνοια μεταξύ τους και θα τους ανάγκαζε να υπομείνουν γενναία τους κινδύνους. Ο όρκος ήταν ο εξής: «Δε θα θεωρήσω πιο σημαντική τη ζωή από την ελευθερία ούτε θα εγκαταλείψω τους αρχηγούς, είτε ζωντανούς είτε πεθαμένους, και θα θάψω όλους τους συμμάχους που θα έχουν πεθάνει στη μάχη. Αν επικρατήσω των βαρβάρων στον πόλεμο, δεν θα ερημώσω καμιά από τις πόλεις που συμμετείχαν στον αγώνα και δε θα ανοικοδομήσω κανένα από τα ιερά που πυρπολήθηκαν ή γκρεμίστηκαν, αλλά θα τα αφήσω και θα τα παραδώσω στους μεταγενέστερους ως υπενθύμιση της ασέβειας των βαρβάρων». Αφού έδωσαν τον όρκο, πορεύτηκαν προς τη Βοιωτία μέσω του Κιθαιρώνα και αφού κατέβηκαν προς τις υπώρειες κοντά στις Ερυθρές, έστησαν εκεί το στρατόπεδό τους. Αρχηγός των Αθηναίων ήταν ο Αριστείδης, ενώ γενικός αρχηγός όλων ήταν ο Παυσανίας, που ήταν επίτροπος του γιου του Λεωνίδα.\n30. Όταν ο Μαρδόνιος πληροφορήθηκε ότι η δύναμη των εχθρών βάδιζε κατά της Βοιωτίας, βγήκε από τις Θήβες. Φτάνοντας στον Ασωπό ποταμό, έστησε το στρατόπεδο του, το οποίο οχύρωσε με βαθιά τάφρο και το περιέβαλε με ξύλινο τείχος. Ο συνολικός αριθμός των Ελλήνων έφτανε τις εκατό χιλιάδες, ενώ των βαρβάρων τις πεντακόσιες χιλιάδες. Πρώτοι ξεκίνησαν τη μάχη οι βάρβαροι, οι οποίοι ξεχύθηκαν καταπάνω τους και επέλασαν με όλους τους ιππείς τους εναντίον του στρατοπέδου. Οι Αθηναίοι, που το αντιλήφθηκαν έγκαιρα και είχαν συντάξει τις δυνάμεις τους, τους αντιμετώπισαν θαρραλέα και επακολούθησε κρατερή μάχη. Τελικά, όλοι οι άλλοι Έλληνες έτρεψαν σε φυγή τους βαρβάρους που είχαν παραταχθεί εναντίον τους, και μόνο οι Μεγαρείς, που αντιμετώπιζαν τον ίππαρχο και τους άριστους ιππείς των Περσών και πιέζονταν ισχυρά κατά τη μάχη, δεν εγκατέλειψαν μεν τις γραμμές τους, αλλά έστειλαν μερικούς άντρες στους Αθηναίους και στους Λακεδαιμονίους ζητώντας τους να τους βοηθήσουν όσο πιο γρήγορα γινόταν. Ο Αριστείδης έστειλε γρήγορα τους επίλεκτους Αθηναίους του, κι αυτοί, πυκνώνοντας τις γραμμές τους και πέφτοντας με ορμή εναντίον των βαρβάρων, τους μεν Μεγαρείς τους έβγαλαν από τους επικείμενους κινδύνους, ενώ από τους Πέρσες σκότωσαν τον ίδιο τον ίππαρχο καθώς και πολλούς άλλους και τους υπόλοιπους τους έτρεψαν σε φυγή. Οι Έλληνες, τώρα που είχαν υπερισχύσει λαμπρά σ' ένα είδος προκαταρκτικού αγώνα, ήταν πια γεμάτοι ελπίδες για την ολοκληρωτική νίκη. Μετά από αυτά, μετέφεραν το στρατόπεδο τους από τις υπώρειες σε άλλο τόπο που ήταν πιο πρόσφορος για την τελική νίκη. Γιατί δεξιά υπήρχε ένα ψηλός λόφος και από τα αριστερά ο Ασωπός ποταμός, ενώ η ανάμεσα περιοχή καταλαμβανόταν από το στρατόπεδο που ήταν οχυρωμένο από τη φύση και την ασφάλεια που παρείχαν οι τόποι. Ο περιορισμένος χώρος, λοιπόν, του τόπου συνέβαλε κατά πολύ στη νίκη των Ελλήνων που είχαν καταστρώσει τα σχέδια τους με σύνεση, γιατί η φάλαγγα των Περσών δεν μπορούσε να αναπτυχθεί σ' όλο της το μήκος κι έτσι αχρηστεύονταν οι πολλές μυριάδες των βαρβάρων. Ως εκ τούτου, ο Παυσανίας και ο Αριστείδης, παίρνοντας θάρρος από το πλεονέκτημα που τους έδινε ο τόπος, οδήγησαν το στρατό τους στη μάχη και, αφού συντάχθηκαν με τρόπο που ήταν κατάλληλος για την περίσταση, βάδισαν εναντίον των εχθρών.\n33. Ὡς δὲ ἄρα πάντες οἱ ἐτετάχατο κατὰ ἔθνεα καὶ κατὰ τέλεα, ἐνθαῦτα τῇ δευτέρῃ ἐθύοντο καὶ ἀμφότεροι. [...]


Γιατί οι δημιουργικοί άνθρωποι είναι πιο επιρρεπείς στις ψυχικές ασθένειες- Η λεπτή γραμμή ανάμεσα στη δημιουργικότητα και τη σχιζοφρένεια | Cretablog\n5 Μαΐου 20200135\nΛένε ότι ανάμεσα στην ιδιοφυΐα και την τρέλα υπάρχει μια λεπτή διαχωριστική γραμμή.\nΜια ομάδα επιστημόνων από το Ρέικιαβικ υποστηρίζει τώρα, ότι μάλλον το ρητό αυτό κρύβει μέσα του κάποια αλήθεια.\nΟι ερευνητές βρήκαν, ότι οι καλλιτεχνικές προσωπικότητες είναι πιο πιθανό να φέρουν κάποια γονίδια που σχετίζονται με ψυχικές ασθένειες (όπως η σχιζοφρένεια κι η διπολική διαταραχή) σε σχέση με αυτούς που επιλέγουν πιο «παραδοσιακά» επαγγέλματα.\nΓια παράδειγμα, ένας ηθοποιός είναι πιο πιθανό να έχει κάποια από αυτά τα γονίδια, απ’ ό,τι ένας αγρότης.\nΤα ευρήματα των επιστημόνων από την Ισλανδία υποδηλώνουν, ότι το DNA που προκαλεί τη μανιακή ενέργεια και τον αντισυμβατικό τρόπο σκέψης κάποιων ψυχιατρικών παθήσεων μπορεί να είναι αυτό που τροφοδοτεί και τη δημιουργικότητα.\nΠολλοί γνωστοί ηθοποιοί, κωμικοί, συγγραφείς κ.ά. έχουν μιλήσει για την «πάλη» τους με ψυχικές ασθένειες, αναφέρει δημοσίευμα της MailOnline.\nO Στίβεν Φράι και η Κάθριν Ζέτα Τζόουνς πάσχουν από διπολική διαταραχή, μια κατάσταση γνωστή αλλιώς ως μανιακή κατάθλιψη. Ο ζωγράφος Βαν Γκογκ και ο συγγραφέας Τζακ Κέρουακ έχουν χαρακτηριστεί και οι δύο ως ιδιοφυΐες, όμως εμφάνιζαν αυτοκαταστροφική συμπεριφορά.\nΌπως σημειώνει το ίδιο δημοσίευμα, η τελευταία αυτή έρευνα ξεκίνησε με την έρευνα επάνω στα γονίδια που φέρουν οι άνθρωποι που έχουν διαγνωστεί με σχιζοφρένεια και διπολική διαταραχή. Στη συνέχεια, οι ερευνητές έδειξαν ότι οι υγιείς Ισλανδοί, που είναι επαγγελματίες ηθοποιοί, χορευτές, μουσικοί είναι πιο πιθανό να έχουν κάποια από αυτά τα γονίδια. Ομοίως, άνθρωποι από την Ολλανδία και τη Σουηδία ήταν πιο πιθανό να ασχολούνται με κάποιο δημιουργικό επάγγελμα, αν είχαν κάποια από αυτά τα γονίδια.\nΑπό την άλλη, οι αγρότες, πωλητές ή οικοδόμοι δεν είχαν περισσότερα από τα γονίδια αυτά σε σχέση το μέσο όρο\nΣυνολικά, στην έρευνα συμμετείχαν πάνω από 250.000 άνθρωποι.\nΠροηγούμενη έρευνα που είχε γίνει στη Μ. Βρετανία είχε βρει, ότι οι επαγγελματίες κωμικοί έχουν πολλά από τα χαρακτηριστικά της προσωπικότητας που έχουν άνθρωποι με σχιζοφρένεια και διπολική διαταραχή. Οι ερευνητές από το πανεπιστήμιο της Οξφόρδης είχαν βρει ακόμη, ότι με το να κάνουν άλλους ανθρώπους να γελούν για τα προς το ζην, μπορεί να αποτελεί μια μορφή αυτό-θεραπείας για να φτιάχνουν τη διάθεσή τους.\n«Ο κορονοϊός εξαπλωνόταν στη Γαλλία από τα τέλη Δεκεμβρίου 2019» Τι δείχνει νέα μελέτη – «Κανείς δεν έκρυψε ποτέ τίποτα»\n9 Απριλίου 20190178\n18 Μαΐου 20190225\n3 Σεπτεμβρίου 20180360\n15 Ιουλίου 20180403\n15 Ιουνίου 20180451


Σε ό,τι αφορά την πανδημία του κορονοϊού και τους χειρισμούς της κυβέρνησης, ο δημοσιογράφος είπε τα εξής: «Υπάρχει μια πολιτικοποίηση του προβλήματος, υπάρχει μια αγχώδης αντιμετώπιση από την πλευρά της κυβέρνησης για να διατηρήσει κάτι το οποίο η ίδια θεωρούσε κεκτημένο και αναφέρομαι στα δεδομένα της πρώτης φάσης της πανδημίας.\nΑυτό ήταν ένας παραλογισμός, γιατί, με ποια έννοια μια χώρα θα μείνει έκτος του κύματος της διάδοσης του covid, όταν όλες οι υπόλοιπες χώρες, τουλάχιστον με πιο ισχυρές υγειονομικές υποδομές, υφίστανται όλα αυτά».\nΓια την πιθανότητα να πάει η χώρα σε εκλογές, είπε: «Τώρα είναι πιθανότερο το σενάριο να πάμε σε εκλογές. Υπήρχαν δύο στοιχεία που ωθούσαν σε πρόβλεψη πολιτικών εξελίξεων. Το πρώτο ήταν η διαφενόμενη εξ αρχής πρόθεση του Πρωθυπουργού να επισπεύσει τον χρόνο των εκλογών εντός τουβεληνεκούς του ισχύος του, να κάψει την απλή αναλογική.\nΑυτό υπάρχει ακόμη πιο έντονο. Το δεύτερο στοιχείο είναι να επισπεύσει τις εκλογές πριν τον βρουν οι συνέπειες της πανδημίας, ουσιαστικά πριν τον βρει το 2022. Θα είναι καταστροφικό για την οικονομία».


anTii: Ψήφος για την ομογένεια και για τις εκλογές τοπικής αυτοδιοίκησης\nΤετάρτη, Μαΐου 12, 2010\nΨήφος για την ομογένεια και για τις εκλογές τοπικής αυτοδιοίκησης\nΣαν αυτό να τους έλειπε μόνο ... οι ομογενείς μας πλέον αποκτούν δικαίωμα ψήφου και στις εκλογές τοπικής αυτοδιοίκησης.\nΔικαίωμα ψήφου στις επερχόμενες δημοτικές και νομαρχιακές εκλογές του Νοεμβρίου αποκτούν οι 266.000 ομογενείς και νόμιμοι οικονομικοί μετανάστες, αρκεί να υποβάλουν αίτηση μέχρι 30 Ιουνίου 2010 για να εγγραφούν στους εκλογικούς καταλόγους.\nΣύμφωνα με εγκύκλιο του υπουργείου Εσωτερικών, δικαίωμα\nσυμμετοχής στις εκλογές έχουν οι ομογενείς και οι υπήκοοι τρίτων χωρών, εφόσον έχουν συμπληρώσει το 18ο έτος της ηλικίας τους, δεν έχουν καταδικαστεί τελεσίδικα για έγκλημα το οποίο συνεπάγεται, κατ΄ αντιστοιχία με τους έλληνες πολίτες, την αποστέρηση των πολιτικών τους δικαιωμάτων και\nδιαμένουν επί μακρόν στην Ελλάδα.\nΗ αίτηση εγγραφής κατατίθεται μαζί με συγκεκριμένα δικαιολογητικά στον δήμο μόνιμης διαμονής τους. Οι εκλογείς όλων των κατηγοριών οφείλουν να προσέλθουν οι ίδιοι αυτοπροσώπως στις υπηρεσίες προκειμένου να υποβάλουν σχετική αίτηση, προσκομίζοντας τα ακόλουθα δικαιολογητικά:\nα) Επικυρωμένο αντίγραφο τίτλου νόμιμης διαμονής σε ισχύ.\nβ) Επικυρωμένο αντίγραφο ισχυρού διαβατηρίου.\nγ) Πιστοποιητικό ποινικού μητρώου δικαστικής χρήσης πρόσφατης έκδοσης.\nδ) Βεβαίωση μόνιμου κατοίκου- μόνο για εκείνους που έχουν τίτλο διαμονής που εκδίδεται από τις αστυνομικές αρχές.\nΤο είδαμε στο : www.seleo.gr\nΑναρτήθηκε από skatoarouri στις Τετάρτη, Μαΐου 12, 2010\nΌλα τα σφάζουν, όλα τα μαχαιρώνουν - Τίποτε δεν έχει μείνει όρθιο στη χώρα μας. Οι δωσίλογοι πούλησαν στα ΝΑΤΟϊκά παζάρια το μακεδονικό όνομα και επιστρέφουν σαν να μην έγινε τίποτε. Παράλληλα...


Φθηνά παπούτσια Alpe | Paratiritirio.gr Φθηνά παπούτσια Alpe\nHome » Alpe\nΦθηνά παπούτσια Alpe\nΕύρος Τιμής: 45€ - 158.95€ 186 παπούτσια\nΣανδάλια Alpe 3424 11 Brown Διαθέσιμο για γυναίκες.\nXαμηλά Sneakers Alpe 4064 11\nXαμηλά Sneakers Alpe 4064 11 Brown Διαθέσιμο για γυναίκες.\nΣανδάλια Alpe 62062\nΣανδάλια Alpe 62062 Brown Διαθέσιμο για γυναίκες.\nΜποτίνια Alpe 62059\nΜποτίνια Alpe 62059 Brown Διαθέσιμο για γυναίκες.\nΣανδάλια Alpe 62061\nΣανδάλια Alpe 62061 Brown Διαθέσιμο για γυναίκες.\nΣανδάλια Alpe 62064\nΣανδάλια Alpe 62064 Brown Διαθέσιμο για γυναίκες.\nΣανδάλια Alpe 62063\nΣανδάλια Alpe 62063 Green Διαθέσιμο για γυναίκες.\nΜπότες για την πόλη Alpe 4350 11\nΜπότες για την πόλη Alpe 4350 11 Black Διαθέσιμο για γυναίκες.\n133.95 € 96.47 €Περισσότερα »\nSlip on Alpe 3263 13 21\nSlip on Alpe 3263 13 21 Ροζ Διαθέσιμο για γυναίκες.\n106.9 € 77.53 €Περισσότερα »\nΣανδάλια Alpe 4661 11 Μπλέ Διαθέσιμο για γυναίκες.\n83.95 € 65.21 €Περισσότερα »\nAlpe – Alpe 3697-1265 – 00588\nΓυναικεία πέδιλα Alpe στο χρώμα της πούδρας και πάντα...\nΜποτίνια Alpe 2006 11\nΜποτίνια Alpe 2006 11 Green Διαθέσιμο για γυναίκες.\nΜποτίνια Alpe 22361101\nΜποτίνια Alpe 22361101 Brown Διαθέσιμο για γυναίκες.\nΜποτίνια Alpe 22391101\nΜποτίνια Alpe 22391101 Brown Διαθέσιμο για γυναίκες.\nΣανδάλια Alpe 23251101\nΣανδάλια Alpe 23251101 Brown Διαθέσιμο για γυναίκες.\nΜποτίνια Alpe 22451135\nΜποτίνια Alpe 22451135 Beige Διαθέσιμο για γυναίκες.\nΣανδάλια Alpe 2400\nΣανδάλια Alpe 2400 Black Διαθέσιμο για γυναίκες.\nΜποτίνια Alpe 2308 11\nΜποτίνια Alpe 2308 11 Brown Διαθέσιμο για γυναίκες.\n123.95 €Περισσότερα »\nΜπότες για την πόλη Alpe 2246 56\nΜπότες για την πόλη Alpe 2246 56 Άσπρο Διαθέσιμο για γυναίκες.\n158.95 €Περισσότερα »\nΜπότες για την πόλη Alpe 2246 11\nΜπότες για την πόλη Alpe 2246 11 Brown Διαθέσιμο για γυναίκες.\n148.95 €Περισσότερα »\nΜποτίνια Alpe 2283 11\nΜποτίνια Alpe 2283 11 Brown Διαθέσιμο για γυναίκες.\nΜποτίνια Alpe 118637\nΜποτίνια Alpe 118637 Brown Διαθέσιμο για γυναίκες.\nMules Alpe 2419 11\nMules Alpe 2419 11 Brown Διαθέσιμο για γυναίκες.\nΣανδάλια Alpe 2328 11\nΣανδάλια Alpe 2328 11 Black Διαθέσιμο για γυναίκες.\nΣανδάλια Alpe 2352 12\nΣανδάλια Alpe 2352 12 Brown Διαθέσιμο για γυναίκες.\nΜπότες Alpe 2246 11\nΜπότες Alpe 2246 11 Beige Διαθέσιμο για γυναίκες.\nΜποτίνια Alpe –\nΜποτίνια Alpe – Άσπρο Διαθέσιμο για γυναίκες.\n144.95 € 99.5 €Περισσότερα »\nXαμηλά Sneakers Alpe 2323 22\nXαμηλά Sneakers Alpe 2323 22 Άσπρο Διαθέσιμο για γυναίκες.\n143.95 €Περισσότερα »\nXαμηλά Sneakers Alpe 2323 22 Beige Διαθέσιμο για γυναίκες.\nΜπότες για την πόλη Alpe 2260\nΜπότες για την πόλη Alpe 2260 Beige Διαθέσιμο για γυναίκες.\nΜποτίνια Alpe 2282\nΜποτίνια Alpe 2282 Brown Διαθέσιμο για γυναίκες.\nΜποτίνια Alpe 2282 Beige Διαθέσιμο για γυναίκες.\nΜποτίνια Alpe 2246 56\nΜποτίνια Alpe 2246 56 Beige Διαθέσιμο για γυναίκες.\nΣανδάλια Alpe 2354 14\nΣανδάλια Alpe 2354 14 Beige Διαθέσιμο για γυναίκες.\nΣανδάλια Alpe 2353 11\nΣανδάλια Alpe 2353 11 Brown Διαθέσιμο για γυναίκες.\nΣανδάλια Alpe 2353 11 Black Διαθέσιμο για γυναίκες.


Και νέα δωρεά 4 εκατ. δολαρίων πριν μία εβδομάδα από την Πατρινή Ελένη Διγενοπούλου – Ζαφειροπούλου! | Patratora τα Νέα της Πάτρας\nΚαι νέα δωρεά 4 εκατ. δολαρίων πριν μία εβδομάδα από την Πατρινή Ελένη Διγενοπούλου – Ζαφειροπούλου!\nΈνα χρόνο μετά και συγκεκριμένα τον Απρίλιο του 2018 η Ελένη Ζαφειροπούλου – Διγενοπούλου δώρησε ένα πανάκριβο απεικονιστικό μηχάνημα κόστους 1.300.000 ευρώ για τη διάγνωση του καρκίνου (PET /CT) στο πανεπιστημιακό νοσοκομείο Πατρών. Και πάλι η ίδια έκοψε την κορδέλα και εγκαινίασε την αίθουσα.\nΕίναι θεία της Άντας Παπαπάνου – Παπανδρέου (καθώς η κ. Ελένη και η μητέρα της Άντας, Θεανώ, ηταν αδελφές) παντρεύτηκε τον Δημοκλή – Αλκιβιάδη Διγενόπουλο, με τον οποίο έκανε τη δική της οικογένεια. Ο Δημοκλής Διγενόπουλος καταγόταν από τη Δημητσάνα Αρκαδίας. Μάλιστα ήταν Πρόεδρος του Στρατοδικείου που δίκασε τους βασανιστές της χούντας.


“Με την ίδια συνταγή” (vid) | ebasket.gr\nΚεντρική Basket League Ολυμπιακός “Με την ίδια συνταγή” (vid)\n“Με την ίδια συνταγή” (vid)\nΔημοσίευση στις 12/10 19:47\nΛίγες μέρες έμειναν ακόμα για την πρεμιέρα του Ολυμπιακού στην πρώτη φάση της Ευρωλίγκα. Ο Ιωάννης Παπαπέτρου, μίλησε στην επίσημη ιστοσελίδα της διοργάνωσης για το πως βλέπει την πορεία της ομάδας του φέτος.\nΟ φόργουορντ των φιναλίστ του περσινού «φάιναλ 4» της Μαδρίτης στην αρχή αναφέρθηκε στις εμπειρίες που έχει από τα δύο χρόνια που αγωνίζεται στην ελληνική ομάδα: «Πιστεύω πως η εμπειρία σου δίνει αυτοπεποίθηση. Σε βοηθάει να διαβάζεις καταστάσεις στα παιχνίδια και να λειτουργείς βάσει των εμπειριών σου. Πιστεύω πως τα δύο χρόνια που έχω περάσει εδώ, θα με βοηθήσουν να βελτιώσω το παιχνίδι μου και να είμαι έτοιμος αυτή την χρονιά».\nΣτη συνέχεια ρωτήθηκε για τους παίκτες που ήρθαν φέτος το καλοκαίρι στο “λιμάνι”: “Όσοι ήρθαν στην ομάδα, ήρθαν για έναν λόγο: να συνεχίσει ο Ολυμπιακός να παίζει το ίδιο μπάσκετ με τα τελευταία χρόνια και να συνεχίσουμε την παράδοση. Ολοι, γκαρντ και ψηλοί, είναι καλά παιδιά και καλοί παίκτες. Πιστεύω πως θα δώσουν ενέργεια και θα παίξουν καλή άμυνα, όπως όλοι θέλουμε».\nΓια το αν υπάρχει κάποια συνταγή για την επιτυχία της ομάδας του Πειραιά, πιστεύει πως: “Όταν κάτι έχει επιτυχία και δουλεύει για εσένα, δεν θες να το αλλάξεις και συνεχίζεις να το κάνεις μέχρι να σε σταματήσουν. Πιστεύω πως τα τελευταία δύο χρόνια η συνταγή είναι ίδια. Αρχίζουμε το παιχνίδι από την άμυνα. Από την καλή μας άμυνα βρίσκουμε ενέργεια, τρέχουμε στον αιφνιδιασμό και σημειώνουμε εύκολα καλάθια. Έτσι παίζουμε, σκληρά κι επιθετικά στην άμυνα. Πιστεύω πως αυτήν την συνταγή και αυτόν χαρακτήρα θα έχουμε και φέτος”.\nΌσον αφορά τη φετινή Ευρωλίγκα, θεωρεί πως θα παιχτεί μία δυνατή πρώτη περίοδος, συμπληρώνοντας ότι: “Κάθε παιχνίδι είναι δύσκολο. Στην Ευρωλίγκα δεν υπάρχουν εύκολα παιχνίδια. Δεν πρέπει να υποτιμάς καμία ομάδα. Είμαστε σε έναν δύσκολο Ομιλο, αλλά την ίδια στιγμή θα παλέψουμε σε κάθε παιχνίδι για να προκριθούμε στο Top 16”.\nΣτο τέλος της συνέντευξής του, ο 21χρονος «ερυθρόλευκος» έθεσε σαν στόχο της ομάδας για φέτος, τη σκληρή δουλειά: “Αυτή την περίοδο του χρόνου πρέπει να βελτιωθούμε, να βρούμε την χημεία μας και να παίξουμε καλύτερα ως ομάδα. Οταν παίζεις σε μεγάλες ομάδες, οι προσδοκίες είναι πάντα υψηλές. Οι φίλαθλοι, οι πρόεδροι, η διοίκηση και οι προπονητές θέλουν να νικάς σε κάθε παιχνίδι. Μαθαίνεις να παίζεις κάτω από αυτή την πίεση και να ανταποκρίνεσαι. Νιώθω πως αν γινόμαστε καλύτεροι και βελτιωνόμαστε καθημερινά, τότε θα είμαστε έτοιμοι για όταν έρθουν τα μεγάλα παιχνίδια”.\nΠροηγούμενο “Ξανά στις κορυφαίες ομάδες”\nΕπόμενο Άνοιξε τις πύλες της η νέα μπουτίκ


Ποιμαντορική Εγκύκλιος Μητροπολίτου Αιτωλίας Κοσμά για την έναρξη της Μεγάλης Τεσσαρακοστής. – Ιερός Ναός Αγίου Αχιλλίου\nΠοιμαντορική Εγκύκλιος Μητροπολίτου Αιτωλίας Κοσμά για την έναρξη της Μεγάλης Τεσσαρακοστής.\n16 Φεβρουαρίου, 2018 by Ι.Ν.Αγ.Αχιλλίου Λάρισας\nΕν Ιερά Πόλει Μεσολογγίου τη 12η Φεβρουαρίου 2018\n( ΕΓΚΥΚΛΙΟΣ ΥΠ’ ΑΡΙΘ. 102)\n«Έγειρε ο καθεύδων και ανάστα εκ των νεκρών» (Εφεσ. ε’ 14).\nΤο μεγάλο, το ουράνιο, το σωτήριο δώρο, μας το χαρίζει και πάλι εφέτος η αγάπη του Τριαδικού Θεού. Ανατέλλει σε λίγο η Μεγάλη Τεσσαρακοστή, το μεγαλύτερο σε χρονική διάρκεια τμήμα του Τριωδίου.\n«Το στάδιον των αρετών ηνέωκται, οι βουλόμενοι αθλήσαι εισέλθετε» μας είπε σήμερα η Εκκλησία μας.\nΜας χαρίζει ο Κύριος την Μεγάλη Τεσσαρακοστή, μας προσφέρει και τα πνευματικά όπλα και τα μέσα για να καλλιεργήσουμε αρετές, να γίνουμε δοχεία του Αγίου Πνεύματος, να «ομοιωθούμε Θεώ», να ζήσουμε θεάρεστα και σωτήρια τα άχραντα Πάθη και την Λαμπροφόρο Ανάστασι του Λυτρωτού μας Κυρίου Ιησού Χριστού.\nΟ,τι άλλο αποκτήσουμε, π.χ. αξιώματα, πλούτη, τιμές, αγαθά θα τα χάσουμε. Το μόνο απόκτημα που είναι αναφαίρετο, είναι οι αρετές.\nΜε πολύ πόνο λέμε ότι ενώ η Μεγάλη Τεσσαρακοστή έρχεται με τόση μεγάλη προσφορά στους χριστιανούς, πολλοί χριστιανοί είναι αδιάφοροι. Ούτε καν τους συγκινεί, ούτε τους επηρεάζει ο ερχομός της Σαρακοστής και η φωνή της Εκκλησίας. Νηστεία και εγκράτεια προτρέπει η Εκκλησία; Καλοφαγία και κρεοφαγία μέχρι το Πάσχα θέλουν αυτοί. Κατάνυξι και προσευχή ζητάει η Εκκλησία; Περισσότερα ξεφαντώματα, χορούς, μέθες, καρναβάλια και ασωτείες επιθυμούν.\nΜήπως έχει επηρεάσει και εμάς όλη αυτή η σκοτοδίνη, η σύγχυσι του κόσμου; Μήπως και η δική μας προαίρεσι, η επιθυμία του πνευματικού αγώνος, ο πόθος της αποκτήσεως των αρετών, έχουν επηρεασθεί, και νωχελικά, κοιμισμένα η και αδιάφορα ακόμη, εισερχόμαστε στη Μεγάλη Τεσσαρακοστή;\nΟι αληθινοί, οι συνειδητοί ορθόδοξοι χριστιανοί περιμένουν με λαχτάρα την Μεγάλη Τεσσαρακοστή. Περιμένουν την καθαρά εβδομάδα, τις Τετάρτες και τις Παρασκευές με τις Θείες Λειτουργίες των Προηγιασμένων Τιμίων Δώρων, με τους Χαιρετισμούς της Παναγίας μας, τις Κυριακές με τις κατανυκτικές Θείες Λειτουργίες του Μεγάλου Βασιλείου, τους γλυκείς κατανυκτικούς Εσπερινούς και τα Μεγάλα Απόδειπνα.\nΜε τον κατανυκτικό Εσπερινό που θα ψαλή σήμερα το απόγευμα στους Ιερούς Ναούς, αρχίζει η Μεγάλη Τεσσαρακοστή. Το έχουμε πιστέψει; Είμαστε ολόψυχα πρόθυμοι εφέτος να την ζήσουμε; Είμαστε έτοιμοι;\nΜε πατρική αγάπη και φωνή θέλω να μεταφέρω σήμερα σε όλους σας, κληρικούς και λαϊκούς, την αφυπνιστική φωνή του Παναγίου Πνεύματος, την οποία περιέχει στην προς Εφεσίους Επιστολή του ο Απόστολος Παύλος: «Έγειρε ο καθεύδων και ανάστα εκ των νεκρών» (Εφεσ. ε’, 14). «Σήκω επάνω εσύ που κοιμάσαι τον ύπνο της αμαρτίας και αναστήσου από την νέκρα και το θάνατο στον οποίο σε έριξε η αμαρτία», μας φωνάζει το Πανάγιον Πνεύμα.\nΤην εποχή μας την χαρακτηρίζει η ρηχότητα, η τρυφηλότητα, η χαλαρότητα. Στην εποχή μας κυριαρχούν τα πάθη. Οι άνθρωποι αγαπούν την άνεσι, την ραθυμία. Θηρεύουν την απόλαυσι των ηδονών. Το γήινο, το υλιστικό φρόνημα διαμορφώνει τα διανοήματα, εμπνέει τις επιθυμίες, τα συναισθήματα, τους λόγους και τις πράξεις των ανθρώπων.\nΌλα αυτά ίσως να επηρέασαν και τη δική μας ψυχική και πνευματική κατάστασι, να έχουν θολώσει, να έχουν αμβλύνει και αδρανοποιήσει την αγωνιστική μας διάθεσι για αληθινή βίωσι της Μεγάλης Τεσσαρακοστής, ίσως να μας έφεραν σε πνευματική υπνηλία. Και τότε; Θα χάσουμε την Μεγάλη Τεσσαρακοστή; Θα κοιμώμαστε τον βαθύ πνευματικό ύπνο αδιαφορώντας για το πνευματικό μεγαλείο και την προσφορά της;\nΑυτός που κοιμάται, βρίσκεται σε τελεία άγνοια όλων των κινδύνων του, δεν αντιλαμβάνεται τους κλέπτες, τους ληστές, τους εχθρούς του, οι οποίοι εισέρχονται στο σπίτι του. Κινδυνεύει η ζωή του κι αυτός κοιμάται. Αυτό θα πάθουμε κι εμείς στον πνευματικό μας αγώνα, όταν μείνουμε κοιμισμένοι. Αὐτός που κοιμάται τον ύπνο της αμαρτίας, δεν μπορεί να ζήση Μεγάλη Τεσσαρακοστή. Όταν κοιμώμαστε, ο διάβολος, η κοσμική ζωή συνανθρώπων μας και τα δικά μας πάθη, θα μας στερήσουν την αγία ζωή της Μεγάλης Τεσσαρακοστής και θα μας βυθίσουν περισσότερο στην αμαρτία.\n«Ώρα ημάς ήδη εξ ύπνου εγερθήναι» (Ρωμ. ιγ’, 11). Είναι πλέον ώρα να ξυπνήσουμε, να σηκωθούμε από τον ύπνο της αμελείας, όπως μας συμβουλεύει ο Απόστολος Παύλος.\nΕλάτε, ελάτε, αγαπητοί, αυτή τη Μεγάλη Τεσσαρακοστή να αφυπνισθούμε, να εγερθούμε, να ξυπνήσουμε πνευματικά, να αναλάβουμε την πνευματική μας πανοπλία και να εισέλθουμε στο πνευματικό στάδιο δυνατοί και χαρούμενοι, με σωτήριες αποφάσεις.\n«Μετανοίας ο καιρός και δεήσεως ώρα». Άγρυπνοι, ας μελετήσουμε τα ιερά κείμενα, ας φέρουμε το λόγο του Θεού στις καρδιές μας, ας προσέξουμε πολύ τους λογισμούς μας, τις αισθήσεις μας, τις επιθυμίες μας. Αυτές τις άγιες ημέρες ας καλλιεργήσουμε τη σωφροσύνη, την νηστεία και την εγκράτεια.\nΙδιαίτερα ας ανακρίνουμε τον εαυτό μας με προσοχή και αυστηρότητα, με συναίσθησι και συντριβή. Με μετάνοια τελώνου και ασώτου υιού, ας τρέξουμε στον πνευματικό μας πατέρα, στο μυστήριο της ιεράς Εξομολογήσεως.\nΠαράλληλα ας αξιοποιήσουμε τον λατρευτικό πλούτο της Μεγάλης Τεσσαρακοστής για να κοινωνήσουμε με τον Κύριο καθαρά, θεάρεστα. Να προσευχηθούμε θερμά στους Ιερούς Ναούς, αλλά και στο προσωπικό μας ταμιείο, να ενωθούμε μαζί του με τα Άχραντα Μυστήρια.\nΈτσι, με την εγρήγορσι, θα αποφύγουμε τους πολεμίους, οι οποίοι θέλουν και την Μεγάλη Τεσσαρακοστή να την ζήσουμε με αμαρτία.\nΈτσι, θα ανέβουμε καθαροί και άξιοι το Γολγοθά, για να χαρούμε και να ζήσουμε και την δική μας Ανάστασι και σωτηρία.\nΕύχομαι καλή, καθαρή, αγιασμένη, ευλογημένη Μεγάλη Τεσσαρακοστή.


Μεγάλος θόρυβος προκλήθηκε στο λιμάνι με το ρεπορτάζ του Euro2day.gr για το βυθισμένο πλοίο «Αγιος Νεκτάριος» πάνω σε τμήμα του οποίου λέγεται πως θεμελιώθηκε η προβλήτα Ι του ΟΛΠ.\nΔεν είναι λίγοι εκείνοι που έχουν ακούσει την ιστορία, αλλά είναι πολύ λιγότεροι εκείνοι που μπορούν να βγάλουν άκρη. Γι’ αυτό και η διοίκηση του ΤΑΙΠΕΔ ζήτησε από τον OΛΠ να ασκήσει κάθε ένδικο μέσο ώστε να καταλάβουν μέτοχοι και πολίτες τι ακριβώς συνέβη με την προβλήτα Ι και τον «Αγιο Νεκτάριο».\nΕμείς θα συνεχίσουμε την έρευνα γιατί ούτε από την εταιρεία, ούτε από το υπουργείο Ναυτιλίας μπορούν να μας διαφωτίσουν για το βυθισμένο πλοίο. Για να ακονίσουμε, όμως,. τη μνήμη των υπευθύνων θυμίζουμε πως η ανέλκυση του «Αγιος Νεκτάριος» είχε ανατεθεί ως μία εργολαβία μαζί με τη μεταφορά των παροπλισμένων πλοίων «Νήσος Χίος» και «Θησεύς» από το τότε διοικητικό συμβούλιο του ΟΛΠ υπό τον κ. Ν. Αναστασόπουλο.\nΗ μία πλευρά λέει πως ο συμπαθής εργολάβος είχε βγάλει αρκετά κομμάτια του «Αγιος Νεκτάριος» και στη συνέχεια πέτυχε να εξασφαλίσει από την επιτροπή παραλαβής του ΟΛΠ την απαραίτητη πιστοποίηση πως η ανέλκυση ολοκληρώθηκε! Η άλλη πλευρά λέει πως οι καταγγελίες περί μη ανέλκυσης, από ανώνυμο παράγοντα του λιμανιού, έχουν εξεταστεί και δικαστικά. Αποδείχθηκε πως δεν ανταποκρίνονταν στην πραγματικότητα, επισημαίνουν.\nΚάποιοι, πάντως, επιμένουν να υποστηρίζουν πως έχουν στοιχεία σύμφωνα με τα οποία το μεγαλύτερο τμήμα του Αγίου Νεκταρίου θάφτηκε επιμελώς κάτω από την προβλήτα Ι.